text:
Ku mugoroba wo ku Cyumweru tariki ya 20 Gicurasi 2012, mu Karere ka Ngororero mu Burengerazuba rw’u Rwanda, nibwo mu masaha ya saa kumi n’ebyiri n’igice z’umugoroba umugabo w’imyaka 28 y’amavuko yafashe kungufu mushiki we w’imyaka 18 y’amavuko.
Uyu mwana w’umukobwa wafashwe twirinze gutangaza amazina ye, yiga mu mwaka wa kane mu mashuri yisumbuye
Kuri uyu wa Kabiri mu saa tanu, nibwo umunyamakuru wa IGIHE ukorera mu Ngororero yamenye iyi nkuru maze yihutira kuvugana n’uwahohotewe.
Uyu wahohotewe yemeye kuvugana n’umunyamakuru maze amutangariza ibyamubayeho muri aya magambo :
Yagize ati: "Ubwo nari mvuye ku ishuri nje mu gahushya ko kwivuza, nageze mu rugo nuko ahagana mu ma saa kumi n’ebyiri nibwo naherekeje mugenzi wanjye wari wansuye (ntiyashatse kumuvuga mu izina) maze igihe tukigenda twumva abantu badutera amabuye ariko ntitwababona, maze uwo mugenzi wanjye nibwo yansabaga ko yamperekeza ngasubira mu rugo, kuko yakekaga ko ashobora kuba ari umuntu ushaka kungirira nabi."
Uyu mukobwa ndetse na mugenzi we bahise bagenda, amugejeje mu rugo aramusezera nawe arataha. Ariko ngo muri ako kanya musaza wa wamukobwa yahise ahamagara uwo mugenzi we, amubaza uwo ariwe ndetse n’icyamugenzaga ariko undi we amwima amatwi aritahira.
Muri uko gusigarana na mushiki w’uyu mugabo (Twanze kumutangaza amazina ye ku mpamvu z’umutekano z’uwahohotewe), ngo yasigaye amutuka, ariko hagari aho ngo ahamagara n’umugore we amusaba ko yacana itara ariko umugore we amubwira ko nta kibiriti yari afite, amusaba kujya kumugurira icyindi kibiriti.
Ubwo nibwo uwo musore yasabye mushiki we ko yamuherekeza, undi abanza kumwangira ngo kuko yumvaga ananiwe kandi bwari gucya asubira ku ishuri. Musaza we ariko we ntiyabyumvise, kuko yakomeje kumuhata kandi amukanga, undi ngo kubera ko atuwe amutinya yemera kumuherekeza, ariko nta kindi yigeze atekereza kuko yari musaza we yumva nta kibi yamukorera.
Uyu mukobwa yagize ati : "Ubwo nibwo twagendaga tuganira bisanzwe nk’abavandimwe maze tugeze ahantu hahinze kawa, nta rugo na rumwe ruri hafi yaho, nibwo yambwiraga ngo si nshaka ko hagira undi uzaha utarampa! Numva nguye mu kantu ndamubaza nti : "Uvuze ngo iki ?". Ati :"Ndavuze ngo si nshaka ko ugira undi uzaha utarampa kandi ngirira vuba ntuntinze cyangwa nkwice".
Uyu mukobwa n’agahinda kenshi n’ikiniga yakomeje agira ati : "Nibwo nabonaga atangiye guhinduka aza ansatira aba aramfashe ankubita hasi atangira gukora ibyo yashakaga, bitewe n’ukuntu afite ingufu nta kindi nabonye nakora kuko no kwinyagambura ntabibashaga, ubwo nararetse akora ibyo akora nanga ko wenda yavaho akanansinda aho nuko arangije numva arambwiye ngo haguruka uve aha, kandi nugira uwo ubwira umenye ko ubuzima bwawe burangiye, habe na Mama ninumva ko yabimenye umenye ko ubwo ibyawe birangiye."
Uyu mwana w’umukobwa nta kindi yongeye gutangariza umunyamakuru, kuko ikiniga n’agahinda byamubujije kuvuga ahubwo ararira.
Umubyeyi we se abivuga ho iki?
Ubwo umubyeyi w’uyu mwana w’umukobwa akaba na nyina w’uyu wakoze ibara tutashatse gutangaza amazina ye muri iyi nkuru, yaganiraga na IGIHE, yavuze ko yabimenye aho umukazana we (Umugore w’uyu mugabo wafashe mushikiwe ku ngufu), yamubazaga impamvu arimo kumva intonganya hagati y’umugabo we na mushiki we . Uyu mubyeyi we ariko nta kindi yaketse kuko yasubije umukazana ko ahari wenda amuziza ko arimo kugenda nijoro.
Uyu mukecuru ngo akimara kumubwira ibi ariko yahise abona umugabo we amugezeho yahinduye isura. Uyu mukecuru agira ati: "Tukimara kuvugana nibwo nagiye kubona mbona uwo musaza we arinjiye ansaba ibiryo, mubaza niba umugore we atatetse ariko ntiyagira icyo ansubiza ahubwo ansaba kugira vuba nkamuha ibiryo".
Uyu mukecuru akomeza agira ati:” Ubwo yahise ambwira ngo gira vuba nirire yewe ibyo umbwira ntabyo nkeneye kumva.”
Ngo kubera ko n’ubundi bari basanzwe bamutinya ndetse ngo n’Ubuyobozi bukaba butamuvugaho, ngo Nyina yahise yiruka ajya kumuzanira ibiryo. Uyu mukecuru agira ati:” Akimara kurya ubwo yahise yinanurira mu muryango avuga ngo:”Sawa mukecu unyiciye isari”.
Muri ako kanya ariko nibwo mushiki we yahise yinjira, ariko musaza we amusaba kutamena ibanga, amusaba gukomera ku isezerano ryo kutamena ibanga, ndetse ubwo ahita ajya kuryama ariko arira ari naho nyina yaje kumusanga, amubaza ibyamubayeho abanza kwanga kubimubwira, ariko nyuma amutekerereza ibyamubayeho byose.
Uyu mukecuru agira ati:”Akimara kubimbwira numvise ko tugushije ishyano n’umva umusatsi umvuyeho, mpita musaba ko twajyana kubibwira mukuru we, njye nkajya kwiyahura kuko nabonaga bindenze ntashaka kuzongera kurebana mu maso na musaza we.”
Nk’uko bakomeje babibarira umunyamakuru wa IGIHE, ngo bageze kwa mukuru we nibwo yabihanganishije ndetse asaba nyina kutiyahura, ahubwo abasaba kwiyambaza ubuyobozi.
Gusa ngo ubwo yasabwaga kwitabaza ubuyobozi, uyu mukecuru yavuzeko ntacyo babamarira ngo kuko n’ubundi ubuyobozi ntacyo bwari butuwe bumufasha ku birrebana n’uyu mugabo we.Abaturanyi ariko bakomeje kumuhata bahamagara Polisi nayo isaba aba Local Defense guta uwo mugabo muri yombi ari nako byaje kugenda maze uyu mugabo arafatwa aho ari mu maboko ya Police akaba yerekejwe aho bita i Nyagisagara, maze bategeka ko uwo mugabo aba afunzwe maze abandi nabo bakerekeza kwa muganga.
Uyu muryango we wifuza iki ?
Ubwo umunyamaku yababazaga icyo bifuza, uyu mukobwa yagize ati: "Icyo nifuza nuko bamufunga agahanwa n’amategeko kuko n’ubundi nibamurekura byanga bikunze twese azatwica, kuko niryo sezerano yaduhaye." Ibi abihuriraho bose nk’umuryango kuko ngo n’ubusanzwe yabazengereje ataretse n’abaturanyi n’ubwo ubuyobozi bwabyirengagizaga.
Uwahohotewe we kwa muganga bamuhaye imiti yo kunywa kugira ngo imurinde kwandurwa indwara uwamufashe afite, ariko akaba agomba gusubira ku ishuri gukomeza amasomo ye nk’uko bisanzwe, akaba azasubira kwa muganga ku itariki ya 06 Kamena 2012.
Tuganira n’umuvugizi wa Polisi y’u Rwanda, Supt. Theos Badege, yadutangarije ko ibi byerekana ko hakiri ihohoterwa rishingiye ku gitsina, ariko kandi akaba asaba abatu kugira ubumuntu ndetse bakirinda amahano nk’aya, ababyeyi baganiriza abana babo kandi n’abantu bakabiganiraho, maze ibi bikaba byakumirwa mbere y’uko bikorwa.
Ikindi ni uko uyu wakoze ibi, agiye gukurikirwanwa nk’uko amategeko abiteganya.


c: text/html

text:
Urubyiruko rw’inkumi n’abasore bo mu karere ka Gisagara baratangaza ko bafite ubushake bwo gukora bakiteza imbere, ariko bakaba bagifite imbogamizi zo kuba amashuri y’imyuga n’udukiriro byabafasha kwihugura ngo babashe kwihangira umurimo bikiri bike muri aka karere, bagasaba ko hagira igikorwa.
Ubwo hizihizwaga umunsi w’umurimo mu karere ka Gisagara kuri uyu wa 01/05/2014 wizihirijwe mu murenge wa Nyanza, hagaragajwe byinshi bimaze kugerwaho, birimo amakoperative atandukanye yavutse kandi ari gukora kugirango abaturage bivane mu bukene, ndetse hagaragara n’abagenda bazamuka kugiti cyabo babikesha umurimo.
Iri terambere ariko kandi ngo ntiriragera kuri bose kuko hari bamwe mu rubyiruko bavuga ko bagifite imbogamizi kukuba bakwihangira umurimo, kuko amashuri akwiye kubibafashamo akiri make muri aka karere.
Ibi ngo bituma ntacyo bageraho kigaragara bitewe n’uko bahitamo kujya gufasha ababyeyi guhinga ariko kuko buba ari ubutaka buto kandi bw’umuryango wose ntibagire icyo bakuramo usibye ibyo kurya gusa kandi bakenera no kwambara ndetse no gutekereza ku buzima bw’ejo hazaza habo.
Nshimiyimana Jean Claude w’imyaka 19 akaba atuye mu murenge wa Nyanza muri aka karere ati “Jye ndahinga ngafasha ababyeyi tukabona ibyo kurya, yego ntitwanabura isabune cyangwa umunyu ariko nta kindi kirenze icyo nakuramo, nkeneye kugira ikindi nakora nkava mu buhinzi kuko sinazatera imbere gutya”
Ibi ninabyo Nyiraneza Alice nawe w’imyaka 21 akaba anafite umwana w’imyaka 3 yagarutseho avuga ko babaye bafite aho biga imyuga byabafasha kuva mu buhinzi budafite icyo bubagezaho bitewe n’uko nta n’amasambu bagira.
Ati “Nk’ubu twegerejwe amashuri y’imyuga nanjye nkabona aho niga nko kudoda cyangwa n’undi mwuga, byamfasha maze nkabasha kwiteza imbere ndetse nkabasha no kurera neza umwana wanjye”
Umuyobozi w’akarere ka Gisagara Léandre Karekezi mu butumwa bwe bw’uyu munsi w’umulimo yahamagariye abaturage bose gukora bagamije gutera intambwe mu iterambere, kandi abasaba kutagira umulimo basuzugura.
Ku kijyanye n’amashuri y’imyuga, yavuze ko muri gahunda akarere gafite ari ukugerageza gukwirakwiza amashuri y’imyuga mu karere, bagakora ku buryo byibura imirenge 2 cyangwa 3 yegeranye yabona ishuri.
Ati “Turi gukora ibishoboka ngo urubyiruko regerezwe amashuri y’imyuga kandi bizagerwaho ku buryo nta bazasigara batabonye aho bigira icyabafasha kwihangira umurimo no kwiteza imbere”
Mu rwego rwo gufasha abaturage kugana ku isoko ry’umulimo, abagera ku 127 bo mu murenge wa Nyanza muri aka karere basoje amahugura ku bubaji n’ubudozi ubu bakaba bigiye gushaka uko babyaza umusaruro ubumenyi bahawe.

robotstxt: allowed

filter: keep


text:
Abakora ubwato butwara abantu n’ibintu mu karere ka Rusizi baravuga ko baramutse babonye uko bafashwa kwibumbira mu makoperative byatuma batera intambwe ishimishije mu iterambere, ibi babitangaje ubwo twabasurage aho bakorera amato hazwi ku izina ryo kuri Depot, bavuga ko ngo bamaze imyaka myinshi bakora amato ariko nyamara ngo nta musaruro bibaha kandi bahura n’akazi kenshi, ibyo ngo biterwa no gukorera mu kajagari aho ngo ntacyerekezo baba bafite kubera ko nta ma koperative babamo
Iyo ugeze aho aba baturage bakorera uhasanga amato menshi yaba amanini ndetse n’amato amwe aba ari gupakururwamo imizigo andi ari gupakirwamo indi, ndetse nandi aba ari gukorwa kugirango azajye mukazi abayakora kimwe n’abahakorera bavuga ko ako kazi kabafatiye runini kuko ariko kabatunze , gusa ngo babuze uwabegera ngo abahe umurongo nyawo wo gukoreramo kuko ngo bashinga koperative bitaratera kabiri igasenyuka akaba ari muri urwo rwego bifuza ko ubuyobozi bwabegera bukabafasha kwibumbira hamwe kugirango bazabashe gutera imbere
Aho bakorera amato Nta rujya n’uruza rw’abantu uhasanga nkuko bimenyerewe mu zindi nganda zitandukanye kuko ngo uru ruganda rusa n’urutazwi kandi rukaba arirwo rwonyine mu Rwanda rukora amato kuba nta bantu benshi barugana ngo biva ku kuba nta bakunze gukoresha amato kubera ko ibiyakora bihenze aho ibyuma byifashishwa mu kuyarema biva mu mahanga hafi ya byose.
Ikindi ni uko ngo abakora uyu murimo ari bacye babizi aho kugeza ubu ngo ari 2 bafite ubumenyi mu gukora ayo mato muri urwo ruganda ibyo bigatuma abifuza gukoresha amato abenshi bajya muri congo dore ko nababikora mu Rwanda ngo bigishijwe n’abacongomani
Biragoye kumenya ko koko aha hantu hakorerwa ubwato kubera ko nta cyapa cyangwa ikindi kintu kibigaragaza. Gusa iyo uhanyuze usanga haba hari ibyuma bikomeye n’ibikoresho bitandukanye byifashishwa mu gukora amato byiganjemo imashini z’ikorana buhanga inyundo, amasudiri nibindi twegereye umwe mu bo twahasanze uzi gukora amato, UZAYISENGA Jafet adutangariza ko imbogamizi bahura nazo zirimo gukorera mu kajagari ngo bigatuma batabasha kwiteza imbere ariyo mpamvu asanga ngo bakoreye mu makoperative byarushaho kubagirira akamaro.
Uyu mugabo akomeza kuvuga ko ntaho bigeze bigira uyu mwuga mu mashuri uretse kuba barabanye cyane n’abacongomani bakoraga amato bityo nabo bakabifatira aho
Umuyobozi w’akarere ka Rusizi NZEYIMANA Oscar yijeje aba bakora ubwato kimwe n’abakorera mu mazi y’ikiyaga cya kivu bose ko akarere ubu karimo kureba uko kabafasha kwibumbira mu makoperative no kubashyiriraho ishuri ryigisha gutwara ubwato.
Iyo ugeze ku ikiyaga cya kivu aho amato kimwe n’ibyombo biparika uhasanga abantu beshi bingeri zose bari mu mirimo itandukanye nyamara iyo ubabajije icyo bamaze kugeraho buri wese avuga ko aba ashaka uko yaramuka gusa kandi bakorera amafaranga menshi akaba ari muri urwo rwego bifuza ko babumbirwa hamwe bagakorerwa koperative yabafasha kwiteza imbere kuko ngo basanga bafite ubushobozi.


text:
URUGENDO RWO KWIZERA
ABAFILIPI 1:6, LUKA 2:4, ABAHEBURAYO 12:2, YOHANA 15:16, 2ABAKORINTO 4:8, ABAROMA 8:31.
Kwizera ni ikibonezamvugo cy’Imana.
Buri ruhande rwose rwo muri bibiliya Imana iravuga iti “munyizere”!
Idusaba kujya mu isi itagaragara, itaboneka, itazwi, mu rugendo rutagaragara kandi rutazwi. Igihe Imana yahamagaraga ab\\\'Isirayeli, yabasabaga cyangwa se yabahamagariraga kujya aho batazi. Hanyuma Mose nawe ahamagarwa n’Imana kuyobora ubwoko bwayo ahantu hatazwi ariko Imana yo yari isobanukiwe ubwoba Mose yari afite. None nigute twitwara iyo turi mu rugendo tutazi kandi tudasobanukiwe nk\\\'abakristo? Imana iramutse ikweretse ishusho yose, kamere muntu ishobora kutakwemerera gukomeza urwo rugendo. Iyo Imana iguhaye iyerekwa n’ukuri n’ibisanzwe kugira ubwoba.
Ariko ni dukomeza urugendo, Imana iravuga ngo imibereho yawe n\\\'ubuzima bwawe buzahinduka kwizera. Kandi Bibiliya nayo iravuga ngo umukiranutsi azabeshwaho no kwizera. Aburahamu ntiyatoranije Imana, ahubwo yaratoranijwe. Ahantu Imana itujyana ni ku ivuko rya beterehemu. Tugiye no muri Egiputa imisozi yaho iriho icyubahiro cy’Imana kubw’ibitangaza. Ubusitani cg umurima w’igetsemana ni ahantu h’ibibazo, agahinda n’umubabaro. Aha ni igihe uba utekereza kubivamo. Icyo gihe tukabwira Imana tuti: Mana umurimo wawe uragoye, amarira avamo amaraso.
Senga ariko wibuka ko atari akazi kacu. kandi ko iri yerekwa atari iryacu ahubwo ari iry’ Imana. Imana yohereje abamalayika mu guca bugufi na Yesu kristo aritanga kubwo iyerekwa n\\\'umugambi wayo.
Dawidi yaravuze ngo gutabawa kwanjye kuva ku Mana yonyine. Uru ni urugendo rw’ibigeragezo, ariko bibiliya iravuga ngo turababazwa ariko ntiturekwa kandi nti twibagirana. Tuzakubitwa hasi ariko nti dushiraho. Ni nde se wabasha guhindura iby’Imana yavuze. Uru rugendo rero rutwereka ko hari umutsinzi warutangiye.
Biradusaba rero guhindurwa.
Ni urugendo rushobora ku kuvana mu kuba umushumba w’umukumbi ukaba umwami w’ishyanga rinini. Ni urugendo rutwibutsa ko atari twe twatangije ngo tumenye icyo gutangiriraho.
________________Evangelist Norman Paul Desire


text:
Cholestérol
Cholestérol (mu gifaransa)
Ubundi cholestérol iba mo amoko 2: Cholestérol LDL ari na yo mbi; Cholestérol HDL, iyi yo ikaba ari nziza
1. Cholestérol LDL cyangwa mbi
Iterwa no kurenza urugero rw'ibiribwa bikomoka ku nyamaswa kandi udakora imyitozo ngororamubiri (sport) ihagije. Iyi cholestérol ihabwa ingufu no :
- Kunywa itabi,
- Umunaniro
- Imisemburo (hormones)
- Karande (hérédité)
- Gufata amafunguro atarimo intungamubiri zigabanya imyanda mu mubiri (antioxydants)
2. Cholestérol HDL cyangwa nziza
Iyi holestérol HDL umubiri wacu ufite ubushobozi bwo kuyikorera ubwawo bitabaye ngombwa ko tuyikura mu byo kurya. Kandi umubiri ubasha gukora iyo ukeneye kugira ngo amaraso atembere neza.


text:
Rwanda | Nyabihu: Hafashwe ingamba nyinshi zizafasha abaturage kongera umusaruro w’ubuhinzi muri iki gihembwe cya 2013 A
Akarere ka Nyabihu ni kamwe mu turere dufite ubukungu bushingiye ku buhinzi n’ubworozi. Abaturage b’aka karere bakaba bakunze guhinga ibihingwa byatoranijwe bibafasha kwiteza imbere birimo ingano,ibirayi,ibigori,icyayi ndetse n’ibishyimbo.
Nk’uko Nyirimanzi Jean Pierre ushinzwe ubuhinzi mu karere ka Nyabihu yabidutangarije,muri iki gihembwe cya 2013 A,biteze kuzamura umusaruro w’ubuhinzi ku bihingwa byose bahinga. Ibyo bakaba babishingira ku buso bw’ubutaka bahinze muri iki gihembwe n’ingamba zafashwe mu kuzamura ubuhinzi n’ubworozi.
Nyirimanzi Jean Pierre avuga ko kugeza ubu abaturage bashishikarijwe gukoresha inyongeramusaruro mu buhinzi,begerejwe amafumbire mvaruganda kandi abagereraho ku gihe,bahawe imbuto nziza zo gutera. Nyirimanzi yongeraho ko kugeza ubu imvura yabonekeye igihe kandi abaturage bashishikarijwe gutera imyaka kare kugira ngo hatazabaho ikibazo cy’ubukerererwe mu gutera.
Kugeza ubu mu karere ka Nyabihu,ubutaka bukaba bwararwanyijweho isuri ku buryo bushimishije ndetse n’aho yakundaga kwibasira hakaba haragiye hakorwa amaterasi ndinganire.
Nyirimanzi Jean Pierre avuga ko kandi MINAGRI yabahaye abajyanama b’ubuhinzi bazajya bafasha abaturage mu kubagira inama zitandukanye zijyanye n’ubuhinzi no kubahugura kugira ngo uyu mwuga urusheho gukorwa neza kandi urusheho gutanga umusaruro uhagije. Ikigamijwe akaba ari ukubona umusaruro mwinshi,abaturage bakihaza mu biribwa ndetse bagasagurira n’amasoko bityo ubuhinzi bwabo bukababera imbarutso yo kubageza ku iterambere rirambye.
Mu karere ka Nyabihu,muri iki gihembwe bakaba bariyemeje kuva kuri Toni 26/ha z’ibirayi bakagera kuri Toni 32. Naho ku ngano bakaba bariyemeje kuva kuri Toni 3 /ha bakagera kuri Toni 3, 5/ha. Ku bigori bakaba bifuza ko bizava kuri Toni 4 kuri hegitali bikagera kuri toni 4, 5 kuri hegitali. Naho ibishyimbo bakaba bifuza kuva kuri toni 2 kuri hegitali bakagera kuri toni 3 kuri hegitali.
Nyirimanzi Jean Pierre akaba avuga ko ibi bizagerwaho bitewe n’ubufatanye n’abaturage ndetse n’uburyo barimo kugenda barushaho kwita ku buhinzi muri rusange. Avuga ko bazashishikariza abahinzi ibisabwa byose kugira ngo bagere ku musaruro bifuza kandi aka karere kagumye gutera imbere mu buhinzi muri rusange.
Shortlink:


text:
Ku gicamunsi cyo kuri uyu wa 18/01/2013 nibwo Minisitiri w’Uburezi, Bwana Visenti BIRUTA yashyize ahagaragara amanota y’ibizamini y’abanyeshuri barangije amashuri abanza n’abarangije icyiciro rusange mu mwaka wa 2012. Uyu muhango wabereye i Remera mu kigo cy’Igihugu Gishinzwe Iterambere ry’Uburezi (REB).
Ku rwego rw’abarangije Amashuri Abanza, mu gihugu cyose abana ba mbere batatu ni abo mu ishuri ryitwa NEW LIFE ACADEMY ryo mu Karere ka Kayonza mu Ntara y’Iburasirazuba. Uwa mbere yitwa RAFIKI Famous Joseph.
Naho mu cyiciro cya mbere cy’Amashuri Yisumbuye, muri batatu ba mbere, babiri muri bo baturutse mu ishuri Nu-Vision High School. Uwa gatatu aturuka muri Petit Seminaire Ndera. Uwa mbere muri icyi cyiciro yitwa NKUBITO Andrew.
Minisitiri w’Uburezi yavuze ko muri rusange ibizami bya 2012 byagenze neza , uretse hamwe na hamwe habonetse ibibazo by’abana biyandikishije ntibaze gukora ibizami. Yijeje abari aho ko uyu mwaka bazakurikirana icyo kibazo mu rwego rwo kugikumira.
Igikorwa cyo gushyira abanyeshuri mu bigo bazigamo kizakorwa tariki 22- 23 Mutarama 2013 ku barangije uwa 6 w’amashuri abanza. Naho abarangije icyiciro cya mbere cy’amashuri yisumbuye bazashyirwa mu myanya tariki 24-25 Mutarama 2013. Iki gikorwa kikazabera muri Lycée Notre Dame de Citeaux i Kigali.
Hateganyijwe ko aba bana bose bazatangira kwiga tariki 4 Gashyantare uyu mwaka .
PRO/MINEDUC


text:
MDR MU MAYIRA ABIRI
Title: MDR mu mayira abiri
Author: GASIMBA Faransisiko Saveri
Date: 1993-07
Genre: Book
Description: Muri iki gitabo kitwa M.D.R MU MAYIRA ABIRI cyanditswe na GASIMBA Fran├žois Xavier, gifite impapuro 18 zigizwe n'imirongo migari ikurikira:
- M.D.R.ishyaka rya rubanda ryaba rirwaye mu mutwe?
- Niba Karamira na Murego bashaka ishyaka ryo gutera ubwoba abatutsi bo kuki batajya muri C.D.R NTAGATIFU igamije guhuza ubwoko bwatowe bw'abaparmehutu ,ibyo bakabigeraho batsemba abatutsi n'ibyitso!
- Amashyaka mvuguruzabutegetsi yaguye mu mutego!
- Impano ya Perezida wa Repuburika iraroze!
Language: Kinyarwanda
Pages: 18
Repository: NUR
Call Number/Shelving Location: unknown
Identifier: NUR_pub__MDR mu mayira abiri_0001 - 0018
View Document


text:
Abaturage batuye mu mirenge ihana imbibe na Parike y’Akagera mu karere ka Kayonza bafite imitungo yangijwe n’inyamaswa z’iyo Parike ngo ntibishyuwe imitungo yose bagombaga kwishyurwa yangijwe n’inyamaswa. Abo baturage babivuze nyuma y’aho ishami rishinzwe indishyi mu kigega cyihariye cy’ingoboka ku binyabiziga ritangiriye kwishyura abaturage bafite imitungo yagiye yangizwa n’inyamaswa za Parike y’Akagera.
Ikibazo cyo kudahura kw’imibare y’imitungo yishyuwe n’iyangijwe bigaragara cyane ku baturage bafite amatungo yishwe n’inyamaswa. Imitungo yishyuwe abo baturage ngo ni mike ugereranyije n’iyo bagiye bagaragaza mu maraporo yashyikirijwe ikigo cy’igihugu cy’iterambere RDB, nk’uko bamwe mu bo twaganiriye babivuga.
Rutembesa Moses wo mu kagari ka Kahi mu murenge wa Gahini ngo yiciwe inka eshanu n’inyamaswa anatanga dosiye ibigaragaza hamwe n’ibimenyetso, ariko mu kumwishyura ngo yasanze kuri dosiye ye agomba kwishyurwa inka imwe yonyine.
Ikibazo nk’iki kandi cyanabaye kuri Ruhatangabo Jean de Dieu na we uvuga ko yiciwe inka eshashatu n’ihene 12, ariko ubwo bamwishyuraga yasanze kuri dosiye ye agomba kwishyurwa inka zonyine.
Mu madosiye yasabaga inyushyu z’ibyo bangirijwe harimo n’aya kera kuva mu mwaka wa 2004 no gusubiza hasi. Izo dosiye ngo zagiye zihererekwanwa hagati y’icyahoze ari ORTPN n’ikigo cy’igihugu cy’iterambere RDB, ku buryo abaturage bibaza niba imwe mu mibare yaba yaraburiwe irengero mu guhererekanya dosiye hagati y’ibyo bigo byombi.
Nibagwire Florence uyobora ishami rishinzwe indishyi mu kigega cyihariye cy’ingoboka ku binyabiziga avuga ko imibare icyo kigega gifite cyayihawe n’ikigo cya RDB, ku buryo ngo batagira icyo bayihinduraho, kereka nyir’ubwite abikurikiranye kandi agatanga ibi9menyetso bigaragaza koko ko afite indi mitungo yangirijwe kandi itarashyizwe muri dosiye.
Abaturage bashimira leta kuba yaratekereje kubishyura iyo mitungo yangijwe n’ubwo batayishyuwe yose. Cyakora banasaba icyo kigega cyihariye cy’ingoboka ku binyabiziga gukorana n’ikigo cya RDB hakarebwa niba hataba harabayeho kwibeshya mu mibare RDB yashyikirije ikigega gitanga indishyi kuri abo baturage.
Icyo kigega kimaze kwishyura bamwe mu baturage bafite ibyo bononewe n’inyamaswa mu mirenge ya Ndego, Mwiri na Gahini yo mu karere ka Kayonza. Gusa Nibagwire avuga ko igikorwa cyo kwishyura kitarangiye kuko hari na bamwe mu baturage batibonye ku malisiti y’abagombaga kwishyurwa kandi babikwiye.


text:
UBUHANUZI BWA MAGAYANE KUBIZABA MU RWANDA.
Ntawe uyobewe ko amaraso yamenetse i Rwanda kandi mu mpande zose, kuburyo
ntawagombye kulilimba itsinzi iri hejuru y,amaraso y,abana b,Urwanda.
Biteye isoni iyo nsomye amagambo nkayo ya bamwe yogeza intsinzi, agaheza
bamwe mu Rwababyaye,kandi nta munyarwanda usumba undi.
Ese muribuka ko nta numwe wunguka mu ntambara, uretse kuyogoza igihugu no
kuvutsa abenshi ubuzima bwabo biherewe n’Imana.
Nkimara gusoma iyi nyandiko nahise ntekereza ibyerekeranye n’Ihanura
rya Bwana Magayane, nubwo rikubiyemo icyo nakwita Mystere kuko rikubiyemo
byinshyi , kandi akaba bimwe bimaze kujya ahagaragara, bituma ngaya nivuye
inyuma abalilimba itsinzi,kuko batareba kure.
Kuva muri 1987 , niho naganiriye n’umusore nakoreshaga wari uvuye muri
Gereza ya Ruhengeri, antekerereza inkuru za Magayane, mwita umusazi, kandi
yarambwiraga ko yafunganwe nawe ko ibyo ambwira ya byiyumviye n’amatwi ye.
Nyuma yaho gato niho nabonye ko ibyo yambwiye byatangiye kuboneka, bintera
kwibaza byinshyi cyane.
Nyuma yaho gato niho uwari uyoboye ikigo kikomeye cya Gisilikari i Kanombe
yivuganwe n’umwangavu wari umaze iminsi itatu kwa Hitler, aha yashakaga
kuvuga ko yakoze stage mu Budage, niko byagenze koko.
Arongera ambwira ko yari yaraburiye Lizinde ko bazafunganwa hamwe, akaza
gufungurwa aba impunzi imyero itatu gusa, akaza gutaha agambanye, amennye
ibanga, kandi agasanga umugore we wisezerano baramwivuganye.
Ko abo yisunze bazamuvutsa ubuzima, kandi akongera akaba impunzi igihe gito,
mbere y’uko asezera kuri iyi si kandi yishwe nk’imbwa.
Ntibyatinze, mwabonye uko byagenze.
Yansobanuriye ko mu Rwanda hazava amaraso menshi, Kigali igaturwa
n’ibihunyira nyuma y’urubura rwa mezi atatu gusa, abazibeshya bagahungira
amajyaruguru bazagusha ishyano,kuko bazagenda batambuka imirambo.
ABAZAHUNGIRA AMAJYEPFO BAZAGENDA MU MAHORO, ARIKO BAZARIRA ayo kwalika
batahutse, abandi bakazagwa ishyanga inyuma y’ishyamba [ ariyo Tingi-Tingi
ahali], NGAKOMEZA KU MWITA UMUSAZI.
Yakomeje ansobanurira ko ababajwe n’abana bakomoka mu murera kuko aribo
bazariha ibintu byose bibi ingoma zose zakoze, kandi bo ari abere.
Ntibyatinze mwiboneye ibyabereye mu Ruhengelri rw,Imurera, aho commune
Nyakinama, Nyamutera , Mukingo,Nkumba,Nyakinama Nkuli zisa naho zahanuguwe
kw’ ikarita y’u Rwanda.
Ntiyahagarariye aho, yarakomeje ati u Rwanda ruzategekwa n’Umugambanyi uva
inda imwe na Nyiri ubukombe bw’ i Kanombe [Aha yavugaga Pasteur Bizimungu
warezwe na Mayuya}, ko kandi amaherezo ye ari ingororano azahabwa y’inzu
itavamo izuba, kandi ko azatakamba, akabura abamwumva kubera ukugambana kwe
izuba riva, yewe ko azasaba nuwo yimye ariko ntiyumvwe, ariko nyuma
azarokorwa n’uwo yagiriye nabi, kandi atakekaga, kuko yicishije ababyeyi be
bose.
Uyu Mutegetsi uzategeka igihugu avuye hanze, ntazatinda kuri ubwo butegetsi,
ahubwo azabusubiza abo azaba yarisunze atabizi , kandi ahembwe guhekenya
amabuye, ari mw’ icura-burindi.
Uzamusimbura nawe, ariwe uzaba warohereje abana benshi gutambuka igiti
kinini kiri imbere ya Gereza Lizinde na Magayane bazaba bafungiwemo,
ko
azategeka gusa imyero ibili, ariko ko atazarenza umwero wa kabiri.
Ahangaha ndakeka ashaka kuvuga ko Kagame wohereje inkotanyi mu gitero cyo mu Ruhengeri Aho
zabohoje abanyururu barimo na Lizinde(ariwe uzaba warohereje abana benshi gutambuka igiti kinini
kiri imbere ya Gereza) Naho imwero ibiri ndakeka ari mandat ebyeri Kagame azategeka ariko
ntarenze iya Kabiri
"Ko nibabona ihene itambutse igiti kiri imbere ya Gereza y’i murera, n’igiti kaminuza kiri imbere yayo
kikuma, bazamenye ko Urwanda rugiye kubona umutegarugori mu busholisholi".
Aha ndakeka yarashakaga kuvuga ko nyuma y’igitero cyo mu Ruhengeri cyabohoje gereza Hazaba
Premier Ministre w’umugore ariwe Agatha Uwilingiyimana
"Icyo gihe, uzaba ayoboye igihugu kandi ukunda amahoro, ibye bizaba birangiye. Inyamaswa
y’ihembe rimwe izamushwanyaguza,agende atanasezeye ku muryango we, ariko ntazigera agwa mu maboko y’umwanzi."
Icyo gihe ndacyeka yarashakaga kuvuga Habyarimana Wapfuye asize umuryango aho yagiye mu
mahanga atazi ko azongera kubonana n’umuryango we agahanurwa na missile sam 16 (inyamaswa
y’ihembe) akaba yaraguye muri jardin y’ iwe.
"Ntazigera ahambwa nyuma y’ imisaruro itandatu, kandi ingombyi ye izarenga imisozi n’amashyamba,
nyuma yuka agaruka mu Rwamubyaye gushingurwa mu cyubahiro."
Ndakeka yarashakaga kuvuga ko Habyarimana azahambwa mu bya nyabyo nyuma y’imyaka
itandatu Yarapfuye kandi ko ashobora kuzahambwa burundu mu Rwanda
"Ibi bizaba harangiye inzara imeze nka Ruzagayura i Rwanda, abanyarwanda bifuze gusuhuka
babibure, kuko amahanga yose azaba atakibifuza kubera ko ikinyoma kizaba cyatahuwe."
Aha ndumva ari iriya nzara imaze igihe mu Rwanda kandi ko n’abanyarwanda Bahunga ubungubu
bagarurwa mu gihugu cyabo haba mu Burundi, tanzaniya cyangwa congo.
"Azashyingurirwa rimwe n’umutegetsi ukomye uzaba yasezeye kuri iyi si azize
abagizi ba nabi, kandi ari nawe wakoze ibishoboka byose ngo inyamaswa izaba
yarahitanye Habyarimana igere i Rwanda."
Ashobora kuba yarashakaga kuvuga Seth Sendashonga, Kanyarengwe cyangwa Bizimungu Pasteur
"Nyuma hazaba urwikekwe mu butegetsi bwose, umwana ntiyizere nyina wa mubyaye,
n’ababyeyi bikange abana babo.Hazaba imyivumbagatanyo hirya no hino i Rwanda,icyizere kibe gike
kuri buri wese, kandi ko n,abatuye i Rwanda bazifuza kuruvamo bakabibura."
Wenda yashakaga kuvuga ibiri kuba ubungubu aho mu kazu ka FPR hari urwikwekwe hakaba hari
n’abategetsi benshi i Kigali basigaye bafungwa abandi bagahunga kubera urwrcyekwe rwo kutamenya
Utahiwe nkaba Karegesa, Habamenshi na ba ministre na député bashaka guhunga abandi bagafatwa
Kandi ko hashobora kuzaba Désobéissance civile kubera amshyaka ari kuvuka asobora kuzatsinda FPR ?
"Nyuma yiyo myivumbagatanyo, Urwanda ruzagendwa, kandi abaruhunze bose barutahukemo
nta nkomyi, rutegekwe n’umwana ushyira mu gaciro kandi utarigeze akaraba amaraso bibaho,
yunge abanyarwanda bose, ubwoko buveho, uturere tuveho, amahanga abumve bose kandi abayoboke,
hatangire imanza nyakuri zizira amacenga n,amacakubiri."
Ese ahangaha yaba yarashakaga kuvuga Paul Rusesabagina ushobora kuzategeka u Rwanda kuko
amahanga yose amuziho guhuza abanyarwanda ? kndi bavuga ko yakijije abantu
"Infungwa zose zizafungurwa,kandi muri zo hazavamo abacamanza nyakuri,bazi akarengane, kandi
bashyire mu gaciro.
Urwanda ruzagendwa n’amahanga kandi rutembe amata n,ubuki"
Aha wenda ashaka kuvuga impfungwa nyinshi ubu ziri muri za Prison zimaze mo imyaka 12 nta
madosiye ?
Nb :
Muri icyo kiganiro nagiranye n’umwe mubabanye na Magayane, hakubiyemo
byinshi, uwabyandika ntiyabirangiza.
Ariyo mpamvu nasaba abanshishoza bose kwicisha bugufi, ntibihutire
kuririmba intsinzi, kuko indagu za Magayane ntaho ziragera.


text:
Mu gitondo cyo kuri uyu wa Gatatu tariki ya 4 Mata, ubuyobozi bw’Umujyi wa Kigali bwasabye abayobozi ba Kigali City Market, isoko rya kijyambere rizwi nk’irya Nyarugenge kuba rifunze imiryango yaryo kugeza igihe rizuzuriza ibyangombwa.
Amakuru atangazwa n’ubuyobozi bw’Umujyi avuga ko iri soko ryatangiye gukora mu kwezi kwa Mbere 2012, mu gihe nyamara ryari ritarahabwa icyangombwa gitangwa n’ubuyobozi bw’Umujyi kizwi nka permis d’occupation.
Umujyi wa Kigali uvuga ko impamvu nyamukuru yatumye habaho gusaba ko iri soko rifunga imiryango harimo kuba nta byangombwa byuzuye rifite.
Aganira na IGIHE, Rangira Bruno ushinzwe itangazamakuru mu Mujyi wa Kigali yagize ati: “Urebye nta byangombwa bihagije bafite, birimo nk’ibyafasha mu gutabara no gufasha abantu mu gihe cy’impanuka”.
Rangira yakomeje avuga ko iri soko rifite ibibazo bitandukanye nko kuba hagikorwa imirimo y’ubwubatsi, ahasohokera abantu mu gihe cy’impanuka hadahagije (emergency exit), kutagira ibikoresho bihagije byifashishwa mu gihe cy’inkongi y’umuriro ndetse no mu zindi mpanuka.
Ku byerekeye ibyatangajwe n’ibitangazamakuru bitandukanye ko ba nyir’isoko rishya rya Nyarugenge (Kigali Investment Company) bandikiye Akarere ka Nyarugenge basaba permis d’occupation ariko ntibasubizwa, Umujyi wa Kigali utangaza ko ba nyir’inyubako bandikiye Umujyi wa Kigali ibaruwa yo ku itariki ya 25/11/2011 basaba icyangombwa cyo kuyikoreramo (occupation permit/permis d’occupation) urwandiko rwakirwa n’Akarere ka Nyarugenge tariki ya 29/11/2011.
Iyi baruwa ikimara kugezwa ku buyobozi bw’Akarere ka Nyarugenge, itsinda ry’abakozi b’Akarere n’ab’Umujyi wa Kigali babishinzwe bahise bajya gusura iyo nyubako bakora raporo igaragariza ba nyirayo ibituzuye n’ibibura bagomba kwitaho bamara kubyuzuza bakabimenyesha ubuyobozi bukabisuzuma kugira ngo bahabwe icyangombwa cyo gutangira kuyikoreramo.
Kuva icyo gihe nta kindi bongeye kugeza ku buyobozi bwaba ubw’Akarere cyangwa ubw’Umujyi wa Kigali ahubwo baciye inyuma batangira kwakira abakoreramo.
Mu rwego rwo kurinda abacuruzi igihombo gikabije, abacuruza ibicuruzwa bibora cyangwa se byangirika mu gihe gito nk’imbuto, imboga, inyama, n’ibindi bemerewe kubicuruza bigashira ariko ngo nta wemerewe kuba yarangura ibyiyongera kubyo afite uyu munsi.
N’ubwo abantu benshi bemeza ko iri soko nta parking ihagije rifite cyane cyane ko ahantu hari hagenewe guparika imodoka ubwo isoko ryubakwaga ngo haba hacururiza abahoze bacuruza ku dutaro, Rangira yanyomoje aya makuru avuga ko parking ihari yaba iy’imbere (interne) ndetse n’iyo hanze; gusa ngo hari ikibazo cy’uko icungwa nabi.
Ubuyobozi bw’Umujyi wa Kigali burasaba abaturage bagezweho n’ingaruka z’ifungwa ry’iri soko kwihanganira ibyabaye kuko byose byakozwe hagamijwe kurengera ubuzima bw’abahakorera ndetse n’ubw’ababagana.
Kigali City Market ni umutungo w’Ishyirahamwe ry’abantu basanzwe bakorera mu gace k’ubucuruzi kazwi ku izina rya ‘Quartier Matheus’.
Nyuma y’iki cyemezo ariko, benshi mu bacuruzi ndetse n’abakiriya bagana inyubako ya Kigali City Market ntibishimiye ibyakozwe n’Ubuyobozi.
Icyo abacuruzi babivugaho
Bamwe mu bacuruzi baganiriye na IGIHE, batashatse ko amazina yabo atangazwa bavuze ko batazi icyatumye Ubuyobozi bw’Umujyi wa Kigali bufata icyemezo cyo gufunga isoko.
Umwe muri bo yagize ati: "Twabujijwe gukora, ibi ni igihombo kuri twe kandi Umujyi ntabwo uteze kutwishyura igihombo twahuye nacyo”.
Abacuruzi bavuga ko hashize amezi 2 bakorera muri iri soko, kandi ko icyo gihe cyose, ubuyobozi bwabibonaga bukemera ko amabanki n’amasosiyeti yigenga bitangira gukoreramo imirimo yabyo, ndetse n’abacuruzi bakemererwa kurikoreramo.
Bakomeza bavuga ko buri mucuruzi yatanze miliyoni 2 kugirango ahabwe umuryango wo gukoreramo mu gihe kingana n’amezi 6, kandi aya mafaranga akaba yaratanzwe igihe hubakwaga iri soko.
Ku bw’ibyo rero barasaba ubuyobozi gukemura iki kibazo mu maguru mashya kuko biteguye gutanga ikirego ku gihombo batejwe n’iki cyemezo.
Ubwo umunyamakuru wa IGIHE yahageraga yasanze imiryango yose yaba iy’isoko ndetse n’iy’amabanki akoreramo ifunze; gusa abashinzwe umutekano waho barekuraga umuntu umwe ku wundi akinjira bitewe n’ikibazo cye ndetse n’uwasangaga afite ikintu runaka yibagiriwemo yarekurwaga gusa agasabwa gusohokamo bidatinze.
Foto: Nkurunziza


text:
Abasore babiri harimo uwitwa Kayinamura Lambert wari umaze igihe gito avanywe iwawa, Michel Habiyambere ndetse na nyina ubabyara witwa Kabukobwa Saverina, batawe muri yombi bafungiye kuri sitasiyo ya police ya kirehe bakurikiranyweho kwivugana ise waba basore witwa Ntakumuhana uri mukigero cy’imyaka 65 y’amavuko ba mukekaho amarozi.
Uyu muryango utuye mu mudugudu wa Ruhama, akagari ka Gatarama, umurenge wa Kigina ho mukarere ka Kirehe, ngo urimo abana babiri bafite uburwayi bwo mu mutwe, ndetse n’umwe wabaye ikirara, akaba ari naho aba basore hamwe na nyina bashingira bavuga ko ise ubabyara ariwe wa baroze.
Akaba ari nayo mpanvu mu ijoro ryo ku wa kane tariki ya 16 Ukwakira 2014, ahana ku isaha ya sa ine z’ijoro bahengereye ise atashye bamucira inkoni batangira ku mukubita ba mubwira ko agomba kubabwira impanvu imutera kubaroga nkuko bivugwa ni mwe muri aba basore ariwe Michel Habiyambere ubwo twamusangaga aho afungiye kuri sitasiyo ya police ya kirehe.
Yagize ati ” twafashe inkoni dutangira ku mukubita umubiri wose tumubaza impanvu imutera kuturoga akatugira ibicucu abandi bakaba ibirara ariko yirinda kugira icyo adutangariza atubwira ko ibyo ntabyo azi, twaramuretse ajya kuryama mu masaha ya mugitondo nibwo mama yaje kutubwira ngo papa yapfuye ahita ajya no gutabaza . “
Uyu musore akomeza agira ati ” mu byukuri ibyo twakoze ntabwo twari tubigambiriye akaba ari nayo mpanvu dusaba imbabazi kuko ntabwo twari tuzi ko inkoni twakubise umubyeyi wacu za mutera gupfa. “
Mukiganiro twagiranye n’umunyamabanganshingwabikorwa w’umurenge wa Kigina ,Bihoyiki Leonard, yemeje ibijyanye n’urupfu rw’uyu musaza, akomeza atangaza ko abakurikiranyweho bose kugira uruhare murupfu rwe batawe muri yombi kugira ngo bakorweho iperereza.
Yagize ” ubu aba basore na nyina bafungiye kuri sitasiyo ya police ya kirehe kugira ngo bakorweho iperereza ryimbitse ku cyabateye kwivugana uyu musaza . “
Bihoyiki akomeza atangaza ko abaturage bagomba kujya birinda gushinja abandi amarozi kuko icyemezo cya muganga aricyo cyo nyine gishobora kugaragaza ko umuntu ashobora kuba yarozwe cyangwa akaba afite ubundi burwayi .
Umurambo wa nyakwigwendera wajyanywe kubitaro bikuru by’akarere ka Kirehe kugira ngo ukorerwe isuzuma.
Besabesa Etienne / izuba Radio


text:
Kuri uyu wa Gatanu tariki 1 Werurwe 2013, kimwe mu bikorwa byari bitegerejwe cyane muri Fespad kigomba guhuza amatorero abyina umuco gakondo yaturutse mu bihugu bitandukanye n’Itorero ry’igihugu Urukerereza bahatanira umwanya wa mbere muri Afurika mu myino z’umuco gakondo.
Amatsinda abyina umuco gakondo yaturutse mu bihugu bitandukanye nka Repubulika Iharanira Demokarasi ya Congo, Uganda, u Burundi, Misiri, Namibia n’Urukerereza ruhagarariye u Rwanda araba amurika ibyiza by’umuco w’ibihugu bahagaragariye binyuze mu mbyino.
Itorero ryegukana umwanya wa mbere rirahabwa igikombe, n’ibindi bihembo bitandukanye ariko byakomeje kugirwa ibanga na RDB, yateguye Fespad 2013.


text:
Ibice bimwe na bimwe by’urwibutso rwa Mukamira birimo gusanwa
Urwibutso rwa Mukamira ari narwo rw’akarere ka Nyabihu, rwubatse mu murenge wa Mukamira, akagari ka Jaba. Uru rwibutso rukaba rushyinguyemo imibiri igera ku bihumbi 3 nk’uko Sahunkuye Alexandre, umuyobozi w’akarere wungirije ushinzwe imibereho myiza y’abaturage abivuga.
Kuri ubu, uru rwibutso rukaba rwarakunze kugaragaza ibibazo, birimo ubukonje bwagaragaragamo imbere, ubutote bwaterwaga n’uko hejuru hadatwikiriye,bigatuma amarangi asizemo yomoka bitewe n’ubukonje ndetse n’uko ruri hasi muri kave. Ikindi n’uburyo igice cyarwo cyo hejuru cyari kugerekwaho indi nzu kidatwikiriwe bityo amazi nayo iy’imvura iguye,akaba atera ikibazo kuri uru rwibutso.
Inkuta z’imbere z’uru rwibutso zakuweho amarangi yomokaga zikaba zigiye kuzashyirwaho amarangi meza ku buryo rutazongera kugira ikibazo
Gusa kuba igice cyo hejuru cy’uru rwibutso kitarangiye nk’uko byari biteganijwe ko hazongerwaho indi nzu yari gutuma urwibutso ruba rutwikiriye neza,ngo biterwa n’uko inkunga bari baremerewe cyera na Minisiteri y’umuco na siporo itatanzwe hakaba hashize igihe kinini nk’uko Juru Anastase uhagarariye IBUKA muri aka karere yabidutangarije. Kuri ubu,akaba anavuga ko bongeye kwandika bibutsa iyi minisiteri.
Kugeza ubu, nk’uko Sahunkuye Alexandre abivuga,harimo gukorwa ibikorwa byo gusana uru rwibutso. Amarange y’imbere yomokaga akaba yarakuweho,ku buryo ubwo twasuraga uru rwibutso kuri uyu wa 20 Mutarama 2014, bigaragara ko imirimo yo kurusana yari yaratangiye.
Hasi muri rwo hakaba hari amakaro,hejuru ku nkuta ari naho hari ikibazo cy’amarange yomokaga hakazaterwaho igipande gikomeye,hakazashyirwaho n’amarange mu buryo bwiza ku buryo atazongera kugira ikibazo.
Igice cyo hejuru cy’uru rwibutso cyari kongerwaho indi nzu iyo haboneka inkunga bari baremerewe, kizasakarwa kugira ngo amazi yarekagaho agatera ibibazo by’ubukonje imbere kizakemuke
Ikindi kizakorwa,akaba ari ugusakara igice cyo hejuru cya beto cyanyagirwaga n’imvura ku buryo amazi atazajya akigeraho. Ikindi kizakorwa akaba ari ukuzitira neza uru rwibutso ku buryo ruzaba rumeze neza.
Iki gikorwa cyo kuruzitira na senyenge kikazakorwa ku bufatanye n’akarere,mu gihe ibindi biri gukorwa ku nkunga yatanzwe mu cyunamo cy’umwaka ushize,aho 40% y’inkunga yavuyemo ariyo iri gukoreshwa. Kuruzitira bikazatuma ugira umutekano usesuye nk’uko Sahunkuye abigarukaho.
Ibi bikaba bikorwa kugira urwibutso rurusheho gutungana neza kandi igihe cyo kwibuka ku nshuro ya 20 kizagere rutunganye neza. Kugeza ubu,imibiri irushinguwemo ikaba ibungabunzwe neza mu gihe ibice bimwe byarwo biri kuvugururwa.


text:
Article Archive for May 2014
Nyamagabe: Abaturage barashima uruhare rw’abunzi mu kongera kubanisha abagiranye ibibazo.
Abaturage bagana abunzi ngo babafashe gukemura ibibazo bagiranye hagati yabo barashima uruhare bagira ngo kuko babumvikanisha ibibazo bigakemuka kandi n’imibanire yabo ntihungabane.
Ubu ni ubuhamya butangwa n’abaturage bo mu kagari ka Remera mu murenge wa Gasaka …
Muhororo: Abaturage bishimiye urubuga bahawe rwo kuganira n’abayobozi babo
Nyuma y’ikiganiro mpaka kizwi nk”Urubuga rw’Abaturage n’Abayobozi” cyabereye mu murenge wa Muhororo mu karere ka Ngororero kuri uyu wa 29 Gicurasi 2014, abaturage bakitabiriye barishimira umwanya bahawe wo kwegerana n’abayobozi babo ku birebana n’uko bayobowe.
Ni …
Nyamagabe: Abayobozi barasabwa gukangurira abaturage kumenyekanisha ihererekanya ry’ubutaka.
Abayobozi kuva ku rwego rw’utugari barasabwa gukangurira no gufasha abaturage kwandikisha ihererekanya ry’ubutaka ryose rikozwe hagati yabo, ngo kuko ubutaka umuntu yita ubwe kandi butamwanditseho aba yibeshya.
Ibi byatangajwe kuri uyu wa gatatu tariki ya 27/05/2014, …
Gicumbi – Umuryango uharanira amahoro mu Rwanda ngo uzabafasha kugera ku bumwe n’ubwiyunge nyabwo
Umuryango uharanira amahoro mu Rwanda ariwo Rwanda Peace Education Program (RPEP) watangije ibikorwa byawo mu karere ka Gicumbi ngo uzasiga abaturage b’ako karere bamaze kwiyubaka no gusana imitima yahungabanyijwe n’amateka mabi yaranze u Rwanda unabafashe …
Nyagatare: Amategeko y’imikoreshereze y’ubutaka agomba kubahirizwa
Kubahiriza amategeko agenga imikoreshereze y’ubutaka, kumenya abaturage no kugenzura abinjira mu midugudu nizo ngamba akarere ka Nyagatare gafite hagamijwe kugenzura urujya n’uruza rw’abaturage akenshi bagurishwa ubutaka bwagenewe ubworozi bakabuhingaho.
Ikibazo cy’imikoreshereze mibi y’ubutaka cyongeye kugarukwaho mu …
Rusizi: Abaturage barasabwa gukoresha ibyambu by’ubuhahiranire by’imigezi n’Ikiyaga cya Kivu byemewe n’amategeko.
Abaturage b’Akarere ka Rusizi bakoresha ibyambu mu mihahiranire n’ab’ibihugu bihana imbibe n’u Rwanda, baturanye nabyo barasabwa gukoresha ibyambu byemewe , igihe bava cyangwa bajya muri ibyo bihugu, bakamenya ko guca mu nzira zitemewe ujya cyangwa …
Gisagara: Gushyira imbere ubunyarwanda nibyo bizatuma abanyarwanda bunga ubumwe
Gushyira imbere ubunyarwanda abantu baterebaniye mu moko nibyo bikenewe mu banyarwanda, nibyo bizatuma abanyarwanda bagera ku bumwe buhamye.
Ubu ni bumwe mu butumwa bwatangiwe mu muhango wo kwibuka abahoze ari abakozi, abarwayi n’abarwaza b’ikigo nderabuzima cya …
Nyabihu: Hari imbogamizi abunzi bahura nazo zituma gukemura ibibazo by’abaturage bibagora
Abunzi ni rumwe mu nzego zashyizweho mu Rwanda mu rwego rwo gukemurira abaturage ibibazo, bigakemukira hafi, bitabaye ngombwa ko basiragira mu nkiko.
Gusa mu kazi kabo ka buri munsi, bamwe mu bunzi bo mu karere ka …
AfDB Meeting brainstormed on ending conflict and Building Peace in Africa
President Donald Kaberuka established the High Level Panel on Fragile States (HLPFS) chaired by President Ellen Johnson Sirleaf of Liberia. The panel consists of seven eminent experts: Dame Barbara Stocking, Callisto Enias Madavo, Geraldine Fraser-Moleketi, …
Ruhango: Kutishyura abarokotse jenoside ibyo basahuwe bibangamiye ubumwe n’ubwiyunge
Abarokotse jenoside yakorewe Abatutsi mu 1994 bo mu murenge wa Ruhango akarere ka Ruhango, baravuga ko bibabaje cyane kubona hashira imyaka 20 batarishyurwa imitungo yabo yangijwe mu gihe cya jenoside, nyamara mu gihe abayangije bidegembya …


text:
Amafaranga ntiyagura ibyishimo, nyamara ngo ibyishimo bishobora kugira uruhare mu kuzamuka k’ubukungu bw’umuntu.
Ubushakashatsi bwakozwe n’impuguke zo muri University College London, bwerekanye ko urubyiruko ruhorana ibyishimo bisesuye kandi rukanyurwa n’imibereho rufite rugira amahirwe y’uko ubukungu bwabo bugenda buzamuka mu buzima.
Amakuru dukesha BBC avuga ko abakoze ubu bushakashatsi bagaragaje ko ku myaka 22 y’amavuko abarangwaga n’ibyishimo barushaga abarangwa n’umujinya amadolari 2000 ku mushahara wa buri mwaka, naho ku myaka 29 iki kinyuranyo cyari kigeze ku madolari 8000.
N’ubwo nta mpamvu zigaragara zibitera, abashakashatsi berekanye ko urubyiruko rwishimye ari rwo rushobora kubona impamyabumenyi, akazi no kuzamurwa mu ntera ugereranyije na bagenzi babo bakunda bahora bijimye mu maso. Nanone ngo iyo ubagereranyije mu bijyanye n’ubukungu usanga abarangwa n’ibyishimo ari bo bari ku isonga.
Nyuma yo gukorera ubushakashatsi ku rubyiruko 10 000 rw’Abanyamerika bafite imyaka 16, 18 na 22, bagereranije umusaruro wabo wa buri mwaka kugeza bageze ku myaka 29. Aba bashakashatsi berekana ko kugerageza kubaho mu buzima bwuje ibyishimo atari ingirakamaro kubera ko ari intego rusange ku bantu bose gusa, ahubwo bifitiye akamaro umuntu ku giti cye n’umuryango w’abantu mu by’ubukungu muri rusange.


text:
Using appropriate technology women in Kayonza district today can now make beautiful soap bars using local materials. Women for Women lends its support to empowering Women in the country through a social venture that aims to encourage poor women to create income generating projects. They believe that innovation will create more work and generate more […]
Kayonza: Abagore bo mu itsinda rikorana n’umuryango Women for Women bavumbuye ikoranabuhanga ryo gukora amasabune
Abagore bibumbiye muri rimwe mu matsinda y’abagore akorana n’umuryango Women for Women mu karere ka Kayonza ngo bavumbuye ikoranabuhanga ryo gukora amasabune, ku buryo ubu ngo nta mugore ukorera muri ayo matsinda ukigura isabune muri butike bitewe n’uko buri wese ashobora kuyikorera. Amasabune bakora ngo bayakora bifashishije ibibabi by’amapapayi, ibibabi by’imyembe n’iby’amapera bashyira mu mazi […]
Re-marriage isn’t the solution to poverty
In rural Karama sector, Nyagatare district it was long thought that re-marrying was a solution to get out of poverty, but widows in this sector have changed their attitude not to re-marry out of desperation.. GenerosaNyirakamana a resident of Karama sector believes that widows can overcome the storms of life without looking at re-marriage as […]
Gatsibo: Abapfakazi bihangiye imishinga mu rwego rwo kwihesha agaciro
Mu gihe hari abagore babura abo bashakanye bakihutira gushaka abandi bagabo, bamwe mu bapfakazi bo mu murenge wa Gitoki mu karere ka Gatsibo, babakangurira guhanga imishinga yabateza imbere kuko ari byo byabahesha agaciro kandi bikabatungira imiryango baba basigaranye. Mukamana Maria wo mu kagali ka kinteko mu murenge wa Gitoki, amaze imyaka 9 ari umupfakazi, avuga […]
Kuba mu ishyirahamwe byamuvanye mu bwigunge bimufasha kwiteza imbere.
Nikuze Marguerite, umubyeyi utuye mu murenge wa Bushoki akagari ka Gasiza, akaba afite abana batatu yabyaye nta mugabo agira, Mu buzima bwe ngo yabagaho mu bwigunge no kutagira icyo akora, kubera ko nta wamugeragaho ngo abashe kumwereka ibyiza byo gukora ,bityo ngo agahorana ubukene n’ubwigunge byaterwaga n’ubujiji no kuba ari wenyine. Gusa ariko ngo kuva […]
Gupfakara si ukubura amaboko, kuko kuboha uduseke birantunze – Nyirakamana
Mu gihe hari abagore babura abo bashakanye bakihutira gushaka abandi bagabo, bamwe mu bapfakazi bo mu murenge wa Karama barakangurira abagifite iyo myumvire gushaka imishinga yabateza imbere kuko aribyo byabahesha agaciro kandi bikabatungira imuryango baba basigaranye. Nyirakamana Generose wo mu kagali ka Kabuga umurenge wa Karama. Amaze imyaka 9 ari umupfakazi, Avuga ko akimara kubura […]
Nyabihu: Job creation program commended for improving livelihoods
Members of “Dufashanye Umurimo” a women cooperative for basket making in Rega cell, Bigogwe sector of Nyabihu district commend a local cooperative for improving their livelihoods. Women formed a cooperative and started making tie and dye and shopping baskets to earn a living and support their husbands to provide for homes rather than entirely depend […]
Abagore bo mu Bigogwe bari kuboha ibikapu bizabacutsa ku bagabo
Abanyamuryango ba koperative ‘Dufashanye mu murimo’ ikorera mu kagari ka Rega mu murenge wa Bigogwe baravuga ko umushinga bamaze ane bakora wo kuboha udukapu duhahirwamo no gutunganya imyambaro bita ibitenge. Abagore 50 bagize iyi koperative bemeza ko ubu batera imbere kandi bakabasha kwicyemurira ibibazo bimwe na bimwe mu ngo ndetse n’ibyabo bwite badateze amaboko ku […]
Rusizi: Alphonsine Nyiranzakizwanayo amaze kugera ahashimishije mu iterambere abikesha ubworozi bw’inkoko.
Nk’uko yabidutangarije ubwo twamusuraga mu rugo iwe aho yororera izi nkoko, Alphonsine Nyiranzakizwanayo w’imyaka 37 y’amavuko, utuye mu mudgudu wa Burunga, umurenge wa Gihudwe, mu karere ka Rusizi, avuga ko igitekerezo cyo kuzorora yagitangiye amaze kurangiriza amashuri yisumbuye mu buvuzi bw’amatungo ariko akamara igihe kirekire atarabona akazi ngo n’aho akabonye akakabona kure y’umuryango we ngo […]
Nyamasheke- Abagore barakangurira bagenzi babo gutinyuka bagakora
Bamwe mu bagore babashije gutinyuka bagakora imishinga itandukanye batangaza ko umugore wagumye mu rugo rwe agategereza ibyo umugabo azana cyangwa agatinya kwegerana n’abandi ngo bungurane ibitekerezo asigara inyuma agahora ameze nk’usabiriza kandi afite ubushobozi yifitemo atabizi bwo kuba yagera kuri byinshi akiteza imbere ndetse agateza imbere n’umuryango we. M. Goretti Uwanyirigira atuye mu mudugudu […]


text:
Ikiyaga cya Kivu
Ikiyaga cya Kivu [1] ni ikiyaga kiruta andi mazi yose y’u Rwanda. Ibiyaga bya Burera na Ruhondo byegereye ikigo cyita ku ngagi cyo mu Ruhengeri. Ibyo biyaga bidakunze kwitabwaho, bifite amazi menshi y’urubogobogo, bikikijwe n’imisozi hamwe n’amasumo maremare. Hafi yabyo hakaba ibirunga bigaragaza uburanga bw’agahebuzo.
Kure y’ibyo by’ibanze ba mukerarugendo bashobora kunaga akajisho ku biyaga by’u Rwanda bibafasha kumenya imibereho y’abakurambere b’abanyafurika.
Aho niho abasare bavugamo amato akoze ku buryo bwa gakondo. Ababyeyi bambaye imyenda y’amabara menshi batumura agatabi mu nkono z’itabi z’ibiti. Abacuranzi bakirigita iningiri (gitari gakondo). Ikindi kandi ubuzima bw’inyoni nabwo buteye amabengeza: Ibishuhe byambuka binyerera ku mazi magari, Imisambi itinyitse n’amakamba yayo isokoza amababa yayo mu bishanga byo hafi aho, naho Umwami w’abarobyi ari we Nyiramurobyi aba yibereye ku nkombe nk’umutako.
Mu nkengero zayo hari imijyi itatu ariyo: Gisenyi, Kibuye na Cyangugu. Iyo mijyi ihuzwa n’umuhanda utoroshye w’ibitaka uzengurutse icyo kiyaga wahuranya mu mirima y’imyaka no mu mashyamba atoshye mu kugaragaza isuku hejuru y’amazi y’urubogobogo. Kuhatemberera ni rwo rugendo rwa gakondo rubaho muri Afurika yose. Hari n’ingendo z’amato zihuza iyo migi itatu.
Gisenyi ari nawo mujyi urusha amajyambere iyo migi yindi y’ubukerarugengo, wibereye hafi ku buryo kujyayo uturutse muri Pariki y’ibirunga bitwara igihe gito kiri munsi y’isaha ku modoka. Uwo mujyi wibereye ku nkengero z’umucanga, ukikijwe n’imikindo ihuhera hamwe n’amahoteli yubatswe kera mu gihe cy’ubukoroni zerakana ishusho y’ikirere cyiri hafi y’imirongo ngengamirasire koko. Ku Kibuye, mu majyepfo yacyo, imirimo y’aba Mukerarugendo ishingiye cyane cyane ku macumbi agezweho yubatse ku nkengero ku misozi itwikiriwe n’amahwa nk’uko bimeze ku misozi ya Alpe.
Umujyi wa Cyangugu wo utandukanye n’iyo ya mbere. Uri hafi y’ishyamba rya Nyungwe aho ubukerarugendo butandukanye buteye imbere bitewe n’imiterere yaho ifite utudendezi twiganje mu bibaya.


text:
Huye: Radiyo Icyizere ntikiri ikibazo ku banyesoko, ahubwo igisubizo
Nyuma y’igihe cy’umwaka Radiyo Icyizere ikorera mu isoko ryo mu mujyi wa Butare (Huye City Complex), abakorera muri iri soko ntibakinubira ko ibasakuriza nk’uko byari bimeze itangira. Ahubwo bishimira ko ituma babasha kurangisha ibyo babuze, yemwe ikanaranga aho bakorera.
Ubwo Radiyo Icyizere yatangiraga gukora, icyo gihe hari mu mu kwezi k’Ugushyingo mu mwaka w’2012, bamwe mu bacururiza muri Huye City Complex twaganiriye bavugaga ko batishimira ko ibasakuriza, kandi ko ituma bumva ibyo badashaka.
Hari n’abinubiraga ko batakibasha kuvugana n’abantu kuri terefone bari mu isoko kubera urusaku rwayo.
Rugira Jean Pierre ucururiza muri iri soko, mu kiganiro twagiranye ku itariki ya 8/1/2013 ati “iyo hari icyo wabuze cyangwa hari umuntu wabuze, wifashisha radiyo icyizere kandi bigacamo. Tunayumviraho umuziki nuko akazi kagakomeza kugenda neza.”
Bagambiki Aloys na we ati “itangira numvaga insakuriza, ariko nageze aho numva ni byiza kubera ibintu byinshi igenda itugezaho tutari tuzi.”
Cyamatare Laurent, umunyamakuru kuri iyi radiyo uzwi ku izina rya MC Bolingo ati “tugitangira wabonaga abantu batabyumva, bibaza icyo radiyo ikora mu isoko, ariko ubu bigenda bihinduka. Uretse amatangazo yo kurangisha no kuranga ibyangombwa, abacuruzi n’amabanki tubakorera amatangazo amenyesha ibikorwa byabo. Hari icyizere ko iyi radiyo yacu izatera imbere birenze iby’ubu.”
MC Bolingo na none ati “n’inzego z’ubuyobozi zituzanira amatangazo agenewe abaturage. Amatangazo y’ibiterane, byaba ibizabera mu Murenge wa Ngoma dukoreramo cyangwa uwa Mbazi cyangwa no muri Gisagara, usanga na yo atari makeya. Urebye Radiyo Icyizere isa n’iyasimbuye sono mobile (amatangazo yajyaga atangwa hifashishijwe imodoka inyura mu bice bitandukanye by’umugi ndlr).”
Kuri iki gihe ho ngo iranakenewe cyane kuko hari igice cyo mu mugi wa Butare cyacururizwagamo none kikaba kiri gufungwa kugira ngo hazubakwe inzu nshyashya za etaje. Abacururizaga muri iki gice rero, bari kwifashisha iyi radiyo kugira ngo barangire abakiriya babo aho basigaye bakorera.
Radiyo Icyizere itangira yakoreraga mu isoko Huye City complex, iri rikaba ryarubatswe n’ishyirahamwe ry’abacuruzi bo mu mujyi wa Butare biyise Ingenzi. Kuri ubu ibyo itangaza byumvikanira no mu isoko riherereye hepfo gato y’iringiri ryubatswe n’Abisunganye ba Huye.
Kubera indangururamajwi zifashishwa n’iyi radiyo, amatangazo yayo agera no mu nkengero z’aya masoko: abatuye ahitwa i Ngoma, ndetse no mu duce tumwe na tumwe tw’umujyi wa Butare nko ku itaba, kuri Radiyo Salus, … ngo bayumva 5 kuri 5.
Radiyo Icyizere yatangiye gusaba ko yazakorera no muri gare ya Huye, ubwo izaba yafunguye imiryango.


text:
MPUZA IGITSINA NA PATRO-NTA AGAKINGIRIZO!
Njye mfite impungenge ko mabuja namenya ko umugabo we ajya answera azanyica kandi buri gihe iyo mabuja ansize ku kazi ku iduka umugabo we araza akamfata akanjyana muri store ngo ni ugukora controle y'ibicuruzwa akanjyaho ndetse ntakoreshe agakingirizo aramutse anteye inda najyahe koko, ubu se nzabibwire umugore we?
Bangambiki: Wibagiwe ko yagutera na Sida. Aho iyo arimo kukwenda ntugira uti"komereza aho wa kayenzi we." Uzabyumva ushaje.
MUKURU WANJYE AKUNDA IMBORO CYANEE!
Hari umuhungu ujya aza agatwara mukuru wanjye akadusiga ku ishuri amasaha ya ku manywa namubaza akambwira ngo ntakibazo ariko mfite impungenge ko ashobora kuzamutera inda.
Byaba ari amahano kandi aririmba muri choral y’ikanisa mbigire nte ko atumva?
Na bagenzi be baririmbana bajya babimbaza nkamwara.
Bangambiki:Uzamusengere, ubibwire abayobozi b'itorero, mumuhane mu rukundo, akore ibikwiriye kugira ngo ataba rebel akabasuzugura.
MWARIMU ANSABA IGITUBA NGO AMPE AMANOTA
Njye mwarimu buri gihe akunda kumpamagara akansigaza inyuma akambwira ngo azampa amanota menshi nimuha igituba kandi mfite ubwoba ko nzatsindwa nintamuha igituba kuko ubushize naratsinzwe kandi bavugako abandi bana bajya bamuha igituba bagatsinda mbigire nte koko?
Mfite ubwoba kuko bavuze ko umugore we yishwe n'agakoko ka sida? Kandi ngo ntakunda GAPOTI( agakingirizo)?
Bangambiki:Ari amanota ari sida uhisemo iki?
Nyamara ariko ikibazo cyawe nticyoroshye. Ariko naguhitiramo amagara.
NDI UMUKOBWA, MBESE NSWERANYE NYUMA NKABIREKA IGIHE KININI NONGEYE KUBIKORA BAZAMENYA KO NARI NARABIKOZE
Nema: ufite icyo yaba azi ku ku kibazo cyanjye nansubize.Please!Umukobwa akoze imibonano mpuzabitsina n'umuhungu inshuro zirenze 5,nyuma akaza kubihagarika mu gihe cya 1an kuzamura.Uwo bakongera gukorana imibonano yazabimenya?Ahubwo se igitsina cy'uwo mukobwa cyiba cyarongeye kwegerana nkuko byari bisanzwe?
IGISUBIZO1
Gaternelson: Muraho nshuti nziza!!!!mfite igisubizo cya Nema: umukobwa wese yitwa ko atakiri isugi igihe agahu gato cyane kaba ku mwinjiro w'igituba ( hymen ) kavuyeho bitewe na RS cg se n'ikindi kintu, ubwo rero iyo kavuyeho niyo wagira gute ntigashobora gusubiraho n'iyo wamara igihe kinini udaswerana, Njyewe ndi muganga, nabonye un cas yakoze Rs à 22 ans yongera à 33 ans mais umugabo yinjiye neza rwose, merci
IGSUBIZO1
Mwami: Nibaza impamvu gutakaza ubusugi bihangayikisha benshi, kandi bitavuze ko umuntu wese wabutakaje aba yakoze Rs. Numva rero bashiki bacu bidakwiye kubatera impunjyenjye, na none kandi bitewe na vision turimo ubusugi ntacyo bikivuze cyane nko mu bihe byo hambere
IBIBAZO BY'IGITSINA ABAKOBWA BAHURA NABYO III-IGITSINA MBERE YO GUSHAKA II
1.NKUNZE KWAMBARA AMAJIPO MAGUFI. NDI INZOBE KANDI MFITE INTEGE NZIZA, IYO NTAMBUTSE ABAHUNGU BARANDABUKWA. Ariko mfite ubwoba ko nazafatwa ku ngufu.
IGISUBIZO: Urabyivugiye.Urwishigishiye ararusoma.
INKURU BISA
Guswera Indayi
Kuki Igituba cy'Ikibano Kiryoha?
Igitsina n'Inzoga
2.UMUSHOFERI WA PAPA ARANSWERA
Ariko njye iyo turi mu biruhuko umushoferi wa Daddy aranswera nkumva ntashaka kugaruka ku ishuri.
Bangambiki:Yarakuraruye. Birumvikana ko imisemburo y'inkumi iba iri hejuru cyane kandi aba atekereza cyane ku gitsina. Ariko ugomba kwitonda ukagikora mu mutekano ushoboka kandi ntibikwicire imirimo nko kwiga. Nta cyiza cyaruta kwiga utegura ejo hazaza. Ikndi kandi ni byiza rwose kwifata ukirinda guhuza igitsina ukiri muto kuko guhuza igitsina n'abantu bakuze atari byiza- bashobora kukurarura. Ugomba kwiga kwirinda gusama no gukoresha agakingirizo.
INKURU BISA
1.Agakingirizo k'Abagore
2.Uko Bakoresha Agakingirizo
3.Kwirinda Gusama1
4.Kwifata
5.Kwirinda Gusama2
3.UYU MUGABO AMPA LIFT ASHAKA IGITUBA CYANJYE!
Buri gihe iyo ntashye mva ku ishuri hari umugabo ujya umpa lift akangeza hepfo y’iwacu ariko intoki ze tuza ziri mw’ijipo yanjye agashyira intoki mu ikariso yanjye akazikoreshamo nkumva ikariso yanjye iratose kandi iyo nanze ararakara hari icyo bizantwara?
Kandi nta mafaranga ya transporo mfite mba naramukwepye ntantware.
Bangambiki:Abagabo benshi bakunze kubonerana ubukene bw'abakobwa n'abagore ngo babavanemo inyungu z'igituba. Jya ureba impamvu umuntu arimo kukwitaho, niba ari urukundo cyangwa niba yishakira igitsina gusa. Jya wirinda abishakira igitsina gusa kuko nta mutima bagira. Bashobora kugutera Sida cyangwa izindi Indwara z'Ibitsina kandi ntibakwiteho mu bibazo byawe. Ibyiza ni ukubabaraho igihe gito aho kwishyira mu maboko y'umuntu ugamije kukonona.


text:
Bamwe mu bagore babashije gutinyuka bagakora imishinga itandukanye batangaza ko umugore wagumye mu rugo rwe agategereza ibyo umugabo azana cyangwa agatinya kwegerana n’abandi ngo bungurane ibitekerezo asigara inyuma agahora ameze nk’usabiriza kandi afite ubushobozi yifitemo atabizi bwo kuba yagera kuri byinshi akiteza imbere ndetse agateza imbere n’umuryango we.
M. Goretti Uwanyirigira atuye mu mudugudu wa Mahero mu kagari ka kagatabo mu murenge wa Bushenge, avuga ko yiberaga mu rugo akumva ko ibintu byose umugabo azabizana mu rugo, akumva nta n’impamvu yo kugira umuhate wo kujya gushaka ifaranga kuko yumvaga umugabo ari byose.
Uwanyirigira yaje kujya muri koperative atangira gucuruza imyenda ndetse aguza na banki amafaranga angana na miliyoni y’amanyarwanda akavuga ko yafungutse amaso ndetse urugo rwe rukaba rumaze gutera imbere kurushaho.
Yagize ati “iyo ukifungiranye iwawe uteze byose ku mugabo, usanga ntacyo mugeraho ariko jyewe ibitekerezo byanjye byaragutse, nagujije amafaranga nimara kuyishyura nzaguza andi menshi kurushaho ku buryo mu gihe kiri imbere hari byinshi nzaba maze kugeraho”.
Uwanyirigira avuga ko ashobora kumenya uburyo yunguka kubera yagiye ajya mu mahugurwa menshi ndetse akanamenya igihe yishyurira banki, akaba afite abakozi benshi akoresha, akarihirira abana be ndetse akaba amaze no kugura amatungo menshi, agasaba abagore kuva mu bujiji bagahaguruka bagakora.
Uwanyirigira avuga ko acururiza mu isoko rya Kamembe no mu isoko rya Bushenge, akaba ateganya no kuzagera mu yandi masoko akomeye.
Uwamahoro Francine nawe ngo yagujije miliyoni imwe y’amafaranga y’u Rwanda ashinga iduka ricuruza ibikoresho byo mu biro (papeterie), kuri ubu ngo abona azishyura banki umwenda ukavamo adategereje ko igihe bamuhaye kigera kuko abona bitera imbere.
Uwamahoro avuga ko mbere byari bimugoye kumva ko yafata iya mbere nawe agashaka ifaranga kuko yabonaga atabona intangiriro y’ibyo azakora, akibwira ko abashobora gukora imishinga ari abafite amafaranga menshi, nyamara aho agereye muri koperative yunguranye ibitekerezo n’abandi baramutinyura atangira mu bintu biciritse none ageze kuri byinshi.
Yagize ati “abana banjye barihirwa nanjye, singitega ko umugabo angurira igitenge nanjye nshobora kwigurira umwenda ndetse nkaba nagurira umwana wanjye icyo akeneye, umugabo wanjye arishimye kurusha mbere”.
Uwamahoro avuga ko abagore bakwiye kwagura imitekerereze yabo bagatinyuka bagakora, ko hagora gutangira, iyo watinyutse byose birikora.
Nyiramujyambere Julienne atuye mu mudugudu wa Bugamba, akagari ka Shangi, mu murenge wa Shangi avuga ko iyo utageze aho abandi bari ngo bakumare ubwoba udashobora gutera imbere.
Nyiramujyambere avuga ko yamaze kujya mu mushinga wo korora amatungo kandi ngo yizeye ko mu minsi ya vuba azaba yatangiye kubona umusaruro kuko inka ye igiye kubyara. Agakangurira abandi bagore gufata iya mbere bagakora kandi bagatinyuka.


text:
MFITE IMYAKA 38 KANDI SINDARYAMANA N’UMUKOBWA (UMUGORE).
Nitwa Baziruwiha Jean damascene , ndi umuhungu w’imyaka mirongo itatu n’umunani, ntuye mu karere ka Muhanga ho mu majyepfo y’u Rwanda, kuva nkivuka kugeza aya magingo ndacyaba mu rugo rw’ababyeyi banjye aho mbana na mama kuko papa umbyara yitabye Imana mu mwaka w’1991 azize indwara ya sida. Mu buzima busanzwe nkora akazi k’ubushoferi aho ntwara imodoka za rukururana ziva i Nairobi muri Kenya zerekeza mu Rwanda, hakunzwe kuvugwa ko abasore ndetse n’abagabo dukora akazi kamwe barangwa no kwishora mu ngeso z’ubusambanyi biterwa ahanini nuko iyo tugeze mu bindi bihugu tuhasanga abakobwa n’abagore badahuje imyitwarire n’abanyarwandakazi bacu , twababona tukifuza no...
UMUTURANYI WANJYE YANTWAYE UMUTIMA
Mubuzima umuntu agira ibintu yumva yabona k'umukunzi we bimushimisha,ariko iyo ugize ibyago usanga uwo wahisemo atabyujuje byose cg se ugasanga we ntagaciro kanini abiha. Mubusazwe nkunda umugabo ukunda abana,wita kuri gahunda z'urugo ariko biragoye kumubona kuko ntiwabimusomaho,niyo wamubaza,ashobora kubyemera ariko ukazansanga yarakubeshye. Icyo nicyo kibazo naje kugira kuko umugabo naje gushaka usanga rwose ibyabana nta gahunda zisanzwe z' urugo ntacyo biba bimubwiye. Byaratinze rero tuza kugira abaturanyi! umugabo agakunda umugore mu buryo butangaje, akamwitaho,akamenya abana,uko bagiye ku ishuri n' ibindi byo murugo akabikurikirana,n' imico ye isanzwe usanga...
UBURYO UMUGABO NYAMUGABO WUZUYE AGOMBA GUTERAMO AKABARIRO.
Abagabo bamwe bapfubya abagore babo bitewe n’intege nke abandi bakabiterwa no kutabimenya. Uburyohe bw’imibonano mpuzabitsina si umugabo gusa ugomba kubwumva kuko n’umugore nawe aba akeneye kuryoherwa no kunyurwa n’imibonano mpuzabitsina. Mbere y’uko usoma ibi banza ukande hano usome ibintu 10 umugore aba yifuzako bamukorera mu gutera akabariro ariko akagira isoni zo kuvuga. Byose uko ari 10 siko uwawe abikunda byose urebemo ibyo yaba akunda aribyo uheraho. Bamwe ibyo kuryohereza umugore ntibabiha agaciro baba bumva ko kuba bibaruka bakabona urubyaro bihagije, ariko niko umuntu aremye, kugira ngo ubuzima bwe burusheho kuba bwiza no kurangwa n’ibyishimo nuko uwo bashakanye aba yuzuza...
IBINTU 6 WAKORERA UMUKOBWA BIGATUMA WE UBWE AKWINGINGIRA KO MURYAMANA.
Abasore b’ubu ntibakimenya gufata neza abakobwa ibi bigatuma niyo bubatse ingo zitamara kabiri kubera kutamenya gufata neza abagore babo. Umukobwa mukundana uba ugomba kumufata neza mu buryo bwose bushoboka kandi bitagutwaye amafaranga. Iga kumutetesha no kumukunda by’ukuri byaba mu magambo no mu bikorwa. Abasore bamenyereye ko aribo babanza gusaba umukobwa ko bakora imibonano mpuzabitsina, kuko abakobwa niyo yaba abishaka bimutera isoni agahitamo kwicecekera ahubwo wanabimuza agahakana. Ibi ngiye kukubwira nubikorera umukobwa, we ubwe azakwinginga agutakambire agusaba ko wamwemerera mukaryamana. 1-Mu rukundo rwanyu, mwereke ko nta kikwirukansa, ko ufite umwanya wose, ubitware buhoro...
IBINTU BITANU UKO BYAGENDA KOSE UTAGOMBA KUBWIRA UMUKOBWA MUKIMENYANA.
Umukobwa ufite gahunda yo gutereta hari ibintu uba ugomba kwirinda kumubwira kugira ngo atabifata uko bitari cyangwa se agatangira kukubona mu nguni itariyo. Mu bintu ugomba kwirinda kumubwira harimo ibi bikurikira: 1-Kumubwira ibyerekeranye n’urukundo wanyuzemo mbere n’abakobwa mwakundanye. Ushobora kuba wibwira ko kugira ngo utware umukobwa umutima aruko ugomba guhita umubwira ibyawe byose. Duhe agahenge, dore nibwo mukimenyana none utangiye kwivamo. Ibyo igihe cyabyo kizagera nimutangira kumenyerana. Iyoroshye umwereke ko nta kibazo cyawe umuganirize ibiganiro byoroshye kandi bituma yishyira mu mutuzo. 2-Ibigwi byawe n’ibyo wagezeho: Niba akubajije ikibazo kubyo wagezeho...


text:
Igikuyu
Igikuyu cyangwa Ikikuyu (izina mu gikuyu : Gĩkũyũ ) ni ururimi rumwe mu zinini zo muri Kenya. Itegekongenga ISO 639-3 kik. Izindi zifite abantu benshi zo mu muryango w’Abantu ni Igikamba n'Ikiruya. Haba ni umuryango witwa Nilotiki urimo Ikimasayi, Kalenjini n’Ikijyaluwo. Igikuyu gisangiye ibintu byinshi n’ikinyarwanda kubera ko zombi ziva indimwe ariko na none hari na byinshi by'umwihariko zisangiye bitaboneka mu zindi. Ikizwi cyane ni itegeko rigenga imivugire y’ingombajwi ryitwa irya Dahl (Dahl's Law). Riraza kuboneka hepfo mu ngero ziza gutangwa.
Muri iyi nyandiko, ndibanda cyane ku magambo izi ndimi zombi zisangiye, imiterere y’amagambo hamwe n’amategeko agenga imivugire y’uru rurimi.


text:
Igisibo
Igisibo cyangwa Swaumu (izina mu cyarabu: صوم ) ni inkingi ya kane mu nkingi eshanu z’idini ya Islam, kiba ku kwezi kwa Ramathan aho abinshi bakunda kuvuga ngo bari muri mwezi Ramathan. Kikaba kimara iminsi iri hagati ya makumyabiri n’icyenda na mirongo itatu, ukwezi kwa Ramathan kukaba kurangira ukwezi kwigaragaje. Iki gisibo kandi kiba ari itegeko kuri buri mu Islam.
Iki gisibo ngo ni igihe bafashe ngo bagikurikize gusa, nk’uko bigaragara mu gitabo gitagatifu cya Quran ku murongo bita ayah w’ijana na mirongo inani na gatatu, ahavuga ko abamaze kwemera bategetswe gusiba nk’uko byategetswe abababanjirije, aya akaba ari amwe mu magambo yahawe Abayisilamu kandi yubahwa na buri muyisilamu wese. Igisibo kandi kigabanyijemo ibice binyuranye: igice cya mbere kigizwe n’iminsi icumi y’impuhwe icya kabiri kigizwe nacyo n’iminsi icumi yo kwicuza cyangwa y’imbabazi indi minsi isigaye ikaba ari iminsi y’ubusabe.
Umunsi wo kurangiza igisibo bita Ilayidi (eid El-Fitr) utandukanye n’indi kandi wubahwa n’Abayisilamu bose, aho bajya gusenga, bagafata ifunguro, bagasabana kandi bakishima.


text:
Kuba umuhanda Gatsata-Karuruma ukomeza agahuza u Rwanda na Uganda nta matara ugira bituma ukunda kubaho impanuka, kubera ubuto bwawo no gukoreshwa n’imodoka nyinshi kandi ukaba ari umuhanda mpuzamahanga.
Bamwe mu baturage b’Umurenge wa Gatsata bibaza impamvu uyu muhanda utagira amatara, mu gihe indi mihanda yubatswe nyuma yawo ishyirwaho amatara.
Bamwe mu bashoferi banyura muri uyu muhanda bavuga ko babona kuba hariho gahunda yo kwagura uyu muhanda bitari gutuma udashyirwaho amatara.
Umwe mu baturage twaganiriye witwa Byukusenge utuye mu Murenge wa Gatsata, avuga ko kuba nta matara ari kuri uyu muhanda ari byo bituma ukunda kuberaho impanuka.
Guturuka ku kiraro cya Nyabugogo ukagera Nyacyonga nta matara ahari. Uyu muhanda unyuramo imodoka nyinshi kandi nini, mu masaha ya nijoro hakaba igihe imodoka zigonga umuntu zikikomereza kuko nta wuba yabonye iyabikoze iyo ari yo.
Umunyamabanga Nshingwabikorwa w’Umurenge wa Gatsata Kabanda Joseph, yatangarije IGIHE ko icyo kibazo kizwi kandi ko hari hatangiye gahunda yo gushyira amatara muri uyu muhanda bikaza guhagarikwa no kuwagura uyu muhanda. Ati “ni byo koko kuba nta matara ari kuri uyu muhanda bigira ingaruka nyinshi ku baturage no ku bandi bawukoresha. Kuba unyuramo imodoka nyinshi ukaba ari muto ni ikibazo cyane cyane mu gihe cya nijoro.”


text:
Abaforomo n’abaforomokazi bakora mu mavuriro n’ibitaro byo mu turere twa Rusizi na Nyamasheke bahawe ubumenyi bwo kwandika no gutanga imiti igabanya ubukana bwa virusi itera SIDA, ubusanzwe iyo miti yandikwaga n’abadogiteri hamwe n’abaganga bakuru ariko ngo kuberako bahuraga n’akazi kabarenze bahisemo ko bahugura n’abandi baforomo kugirango babafashe uwo murimo, akaba ari muri urwo rwego ikigo cy’igihugu RBC gifatanyije n’ibitaro bya kibogora bashoje amahugurwa y’ibyumweru 2 kuri uyu wa 07/12/2012, yahabwaga abaforomu 75 barimo abagore n’abagabo.
Dr Nsabimana Damien umuyobozi w’ibitaro bya Kibogora yashimiye abakurikiranye amahugurwa abasaba gusangiza abandi bagenzi babo kubumenyi bahawe kugirango umusaruro ukenewe uboneke, aho yasabye abaforomo n’abaganga kurushaho kujya bakira abarwayi neza kuko aho ariho umurwayi akura icyizere cyo gukira ariko mugihe yakiriwe nabi ataha yihebye bikaba by’anamuviramo gupfa
Bamwe mubaforomo bakurikiranye amahugurwa batangaza ko ubumenyi bayakuyemo buzagirira ababana na virusi itera agakoko ka SIDA akamaro kuko umubare w’abavuzi uzaba wiyongereye, gusa mubyifuzo byabo bavuga ko bitarangirira aho kuko ngo n’ubundi umubare w’abaganga batanga bakanandika iyo miti bakiri bake.


text:
Kwigisha indagagaciro nyarwanda bikwiye kujyana n’uburere bwiza ku bana, “S.E MINEDUC”.
Kwigisha indagagaciro nyarwanda bikwiye kujyana n’uburere bwiza ku bana, “S.E MINEDUC”.
Posted on July 4, 2014 by admin in Ibikorwa
Ubwo hasozwaga ku nshuro ya karindwi icyumweru cy’uburezi Gaturika I Kabgayi mu Karere ka Muhanga, Umunyamabanga wa Leta muri Minisiteri y’uburezi ushinzwe amashuri y’Imyuga n’ubumenyingiro Nsengiyumva Albert yashimiye Kiliziya uko ishimangira ihame ry’uburezi bushingiye ku buhanga n’ubupfura. Mu ijambo rye Umunyamabanga wa Leta ushinzwe amashuri y’imyuga n’ubumenyingiro Nsengiyumva Albert yavuze ko ubumenyi mu mashuri […]
Kamonyi: Abana barasabwa gukosora amateka mabi yatumye habaho jenoside
Posted on July 4, 2014 by admin in Imyitwarire
Mu muhango wo kwibuka abarezi n’abanyeshuri bo mu murenge wa Gacurabwenge bazize jenoside yakorewe abatutsi, Inama y’igihugu y’abagore n’iy’urubyiruko yifatanyije n’ibigo by’amashuri kwibuka; maze bibutswa uruhare urubyiruko n’abagore bagize muri jenoside, basaba abana kwirinda amacakubiri. Umuhango wo kwibuka wabaye tariki 2 Nyakanga 2014, ubera ku Rwibutso rwa Jenoside rw’akarere ka Kamonyi, ruherereye mu kibuza […]
Ruhango: Kugaburira abanyeshuri, igisubizo ku bana b’abakobwa bashukwaga
Posted on July 3, 2014 by admin in Ibikorwa
Umuyobozi w’akarere ka Ruhango wungirije ushinzwe imibereho myiza y’abaturage ngo nta mwana uzongera gushukishwa ibyo kurya Uretse kuba imyigire y’abanyeshuri izarushaho kuba myiza kubera kugaburirwa ku ishuri mu gihe cya kumanywa, ngo bizanatuma nta bushukanyi buzongera gukorerwa abana b’abakobwa bashukishwaga amandazi kubera inzara birirwanaga. Ibi bikaba ari ibyatangajwe n’umuyobozi w’akarere ka Ruhango wungirije ushinzwe imibereho […]
Nyamasheke: Batangije gahunda yiswe “mubyeyi ganira n’umwarimu wigisha umwana wawe”
Posted on July 3, 2014 by admin in Ibikorwa
Ababyeyi barerera mu rwunge rw’amashuri rwitiriwe mutagatifu Nicolas ruri mu karere ka Nyamasheke mu murenge wa Kagano barishimira gahunda nshya yashyizweho ituma umubyeyi ashobora kumenyana na mwarimu wigisha umwana we bakaganira ku buzima bw’umwana bafatanyije kurera, bagafatira hamwe ingamba zo kunoza imyigire ye. Bamwe mu babyeyi bavuga ko ubusanzwe iyo umwana bamwoherezaga ku ishuri byabaga […]
Muyumbu: Bibutse abarimu bishwe muri jenoside, basaba abagikora uyu mwuga gutanga uburezi bwiza
Posted on July 1, 2014 by admin in Umwarimu
Mu muhango wo kwibuka ku nshuro ya 20 abarimu n’abanyeshuri bo mu murenge wa Muyumbu mu karere ka Rwamagana bishwe muri jenoside yakorewe Abatutsi, wabaye kuri iki Cyumweru, tariki ya 29/06/2014, abarimu basabwe gushingira ku buyobozi butavangura Abanyarwanda, maze bagaha abana uburezi bwiza burangwa n’ubumwe kuko ari bo mizero y’u Rwanda rw’ahazaza. Ubu butumwa […]
Mushishiro: Amashuri mashya yatumye abayeyi baruhuka kubera ingendo abana babo bakoraga .
Posted on June 30, 2014 by admin in Umwarimu
Mu muhango wo gutaha ibyumba by’amashuri byo mu rwunge rw’amashuri rwa Mushishiro, bamwe mu babyeyi barerera muri iri shuri batangaje ko amashuri y’imyaka 9 na 12 agiye kubakemurira ibibazo byinshi birimo n’amafaranga y’urugendo abana babo batangaga bajya kwiga kure y’iwabo. Uyu muhango wo gutaha bimwe mu byumba by’amashuri by’imyaka 12 wabaye kuri uyu wa gatatu […]
Gatsibo: Kugaburira abana ku mashuli bizatuma ireme ry’uburezi rirushaho gutera imbere
Posted on June 27, 2014 by admin in Ibikorwa
Kuri uyu wa gatatu tariki 25 Kamena 2014, mu Karere ka Gatsibo hateraniye inama igamije gusuzuma aho imyanzuro yafatiwe mu nama y’umushyikirano w’abayobozi bakuru b’igihugu mu rwego rw’uburezi igeze ishyirwa mu bikorwa. Muri uyu mushyikirano wabaye taliki ya 6 – 7 Ukuboza 2013, hemejwe ko abanyeshuri biga mu mashuri yisumbuye bagomba kujya bagaburirwa. Muri iyi nama hagaragajwe ko […]
Huye: Ubukene n’imirimo, bimwe mu bitera abana guta ishuri
Posted on June 22, 2014 by admin in Imyitwarire
Umuyobozi w’Akarere ka Huye wungirije ushinzwe imibereho myiza, Madamu Christine Niwemugeni, avuga ko guta ishuri muri aka karere biri ku rugero rwa 0.6 mu mirenge imwe n’imwe ndetse no ku rugero rwa 0.4 mu mirenge yindi. Impamvu z’uku guta ishuri ni izihe? Valens Ndagijimana, umwarimu ku ishuri ryisumbuye ry’i Simbi ati « hari ubukene bw’ababyeyi, ariko […]
Mu ishuli rya ESPANYA ngo buri munyeshuli ni ijisho rya mugenzi we mu kurwanya ibiyobyabwenge
Posted on June 18, 2014 by admin in Imyitwarire
Ubuyobozi bw’ishuli ryisumbuye ryigenga rya ESPANYA riri mu karere ka Nyanza butangaza ko muri iki kigo buri munyeshuli wese yiyemeje kuba ijisho rya mugenzi we muri gahunda yo kurwanya ibiyobwange kugira ngo bitazagira uwo bibangamira mu myigire ye. Abiga muri iki kigo bavuga ko bajya gufata iki cyemezo hari bagenzi babo bagiye banugwanugwaho kubikoresha […]
Rusizi: Urwunge rw’Amashuri rwa Roho Mutagatifu rwa Mushaka rurishimira ibyo rwagezeho.
Posted on June 18, 2014 by admin in Ibikorwa
Mu rwego rwo kwishimira ibyo rimaze kugera ho iri shuri ry’Urwunge rw’Amashuri rwa Roho Mutagatifu rwa Mushaka, ry’uburezi bw’ibanze bw’imyaka 9 na 12, riherereye mu murenge wa Rwimbogo, mu karere ka Rusizi ryahurije hamwe ababyeyi, abarezi ndetse n’abaterankunga baryo barimo na Padiri Ubald Rugirangoga warishinze, maze bakora ubusabane banishimira byinshi bamaze kugeraho. Iri shuri ryashinzwe […]


text:
Home » Posts tagged with » NAEB
beans \ Crop \ disease \ mosaic \ NAEB \ Rwanda \ Virus
Muhinzi, menya icyo wakora uhinze imiteja ikarwara Mozayike
Muri iki gihe cy’impeshyi abahinzi bashoka ibishanga bagahinga cyane cyane ibyerera igihe gito birimo ibishyimbo n’imiteja, abahinzi bakwiye kumenya uko bahanga n’indwara ya Mozayike nk’imwe mu zifata ibishyimbo by’imiteja, ikagabanya cyane umusaruro w’imiteja aho yageze. Indwara ya Mozayike ni imwe mu zifata ibishyimbo, cyane iby’imiteja. Ngo iterwa na virusi yitwa CMV, Beans mosaic virus. Mu […]
advice \ agriculture \ crops protection \ farmers \ fighting illness \ increasing \ NAEB \ production \ Rwanda
Gicumbi – Abahinzi barakangurirwa kwirinda indwara n’ibyonnyi byibasira inanasi
Indwara y’ibyonnyi ni imwe mu mbogamizi zikomeye mu buhinzi bw’inanasi aho usanga igihingwa cy’inanasi cyibasirwa n’udukoko bityo tugatuma umusaruro wazo uba mucye. Ni muri urwo rwego ushinzwe ubuhinzi mu karere ka Gicumbi Nzeyimana Jean Chrisostome kuri uyu wa 10/6/2014 yakanguriye abahinzi kumenya ibyonnyi mu buhinzi bwabo bityo hagafatwa ingamba zo kubirwanya. Avuga ko Ngo udukoko […]
agriculture \ coffee \ crops \ farmers \ increasing \ materials \ NAEB \ ngororero \ production \ programs
Ngororero: Abahinzi ba kawa batsinze amarushanwa umwaka wa 2013 bahawe ibihembo
Mu rwego rwo gushishikariza abahinzi kwita ku gihingwa cya kawa, bityo umusaruro uyikomokaho ukarushaho kwiyongera, ari mu bwinshi ndetse no mu bwiza; Akarere ka Ngororero kabitewemo inkunga n’Ikigo cy’Igihugu gishinzwe guteza imbere ibyoherezwa mu mahanga bikomoka ku buhinzi n’ubworozi (NAEB), kakoresheje amarushanwa y’abahinzi ba kawa mu kwita kuri icyo gihingwa (kubagara, gusasira, gukata, gutera imiti […]
cooperative \ farmers \ KOAKAKA \ manure \ NAEB \ Nyamagabe \ problem \ resolution \ selling
Nyamagabe: Abaturage KOAKAKA yasabye amafaranga ngo bahabwe ifumbire ngo igomba kuyabasubiza.
Nyuma y’uko abaturage bo mu murenge wa Kibilizi basabwe amafaranga na Koperative y’abahinzi ba Kawa ba Karama (KOAKAKA) ngo bahabwe ifumbire yo gushyira mu ikawa bakagaragaza ko batabyishimiye, hafashwe umwanzuro ko aba baturage bagomba gusubizwa amafaranga yabo. Ubusanzwe abaturage uko bagemuye ikawa ku ruganda mu mafaranga bahabwa haba hakuwemo ayo kugura ifumbire bityo igihe cyo […]
New NAEB boss promises to boost agriculture
The New Director General of NAEB Ambassador George William Kayonga Ambassador George William Kayonga was appointed head of the National Agricultural Export Board (NAEB), replacing Corneille Ntakirutimana who served for only three months. “We will accord all the needed support to the new director,” said Ntakirutimana, The outgoing Director General. NAEB is the organisation in […]
agriculture \ Crop protection \ Fitofutora Bulayiti \ illness \ NAEB
Menya indwara ya Fitofutora Bulayiti ikunze kuboneka ku gihingwa cya Marakuja n’uko umuhinzi wazo yayirinda
Iyi ndwara y’agahumyo kitwa “Phytophthora nicotianae var.parastica na Phytophthora cinnamoni”. Iyi ndwara yiyongera mu gihe cy’imvura n’iyo hari imiyaga myinshi. Bimwe mu bimenyetso biranga iyi ndwara kuri maracuja Mu bimenyetso biranga iyi ndwara,ni uko amababi ya marakuja cyangwa amatunda,amera nk’arimo amazi agahinduka ikigina kerurutse,akagwa igiti kigasigara nta mababi. Ahafashe ku ruti hahinduka isine,hejuru y’aho […]
advice book \ agriculture \ Crop protection \ NAEB \ Nyabihu \ plum
Muhinzi menya virusi zifata igihingwa cy’ibinyomoro n’uko wazirinda
Kugira ngo ibinyomoro bikure neza kandi bitange umusaruro ushimishije,hari ibyo umuhinzi agomba kwitaho birimo no kurwanya virusi zabifata Igihingwa cy’ibinyomoro kigira virusi nyinshi zituma gikura nabi,zikanatera amabara ku mbuto ibyo bikagabanya umusaruro wabyo. Imwe muri Virusi zizwi cyane mu zikunze gufata ibinyomoro ni Mozayike “Tamarillo mosaic virus,TaMV”. Nk’uko tubikesha igitabo cya NAEB kivuga ku byonni […]
agriculture \ benefits \ business \ coffee \ Crop \ market \ NAEB \ Ngoma \ people
Ngoma: Abahinzi ba kawa basogongeye kuri kawa yabo biyemeza kurushaho kuyifata neza
Abahinzi ba kawa bo mu karere ka Ngoma, umurenge wa Murama, akagali ka Sakara,basogongeye ku ikawa bahinga maze bashima uburyohe bwayo baniyemeza kurushaho kuyifata neza. Ibiti bya kawa birenga miliyoni eshanu nibyo biri mu karere ka Ngoma, n’abahinzi bagera ku gihumbi 12 ndetse n’amakoperative y’abahinzi ba kawa agera kuri atandatu. Nyuma yo gusogongera kuri iyi […]
agriculture \ Crop \ NAEB \ protection \ Tomato Spotted wilt Virus \ Virus
Zimwe muri Virusi zifata igihingwa cy’inyanya n’uko zirwanywa
Indwara z’inyanya ziterwa na Virusi ni nyinshi zitandukanye kandi zikanaterwa na Virusi zitandukanye. Gusa ibimenyetso byinshi byazo birasa kandi zose akaba ari indwara zidakira. Zikwirakwizwa n’imbuto zo gutera,udusimba,ibikoresho n’abahinzi. Zimwe muri virusi zifata inyanya tugiye kurebera hamwe uko zakwirindwa harimo Tomato mosaic virus,Tomato leaf curl virus bita imfunyarazi na Tomato spotted wilt virus. Ibimenyetso […]
agriculture \ coffee \ Crop \ farmer \ NAEB \ ngororero \ partnership \ seeds
Ngororero: Ngendahimana yiyemeje gufasha abaturanyi be guteza imbere ubuhinzi bwa Kawa
Umugabo witwa Ngendahimana Canisius utuye mu kagali ka Rususa mu murenge wa Ngororero mu karere ka Ngororero atangaza ko yiyemeje gufasha abaturanyi be guteza imbere igihingwa cya Kawa kuko gitanga umusaruro mwiza mugace atuye mo. Uyu mugabo usanzwe yarize iby’ubuhinzi (Agronomie) avuga ko impamvu bamwe mubaturage bo mugace atuye mo batabona umusaruro uhagije ahanini biterwa […]


text:
Uburobyi
Uburobyi
Ubworozi bw’amafi n’uburobyi [1]
Kuva mu mwaka w’2000, umusaruro w’amafi wagiye wiyongera buhoro buhoro kugera mu mwaka wa 2004. Mu mwaka w ‘2005, umusaruro wagabanutseho gato. Mu gihe cyakurikiyeho, kuva mu mwaka wa 2006, kubera ko hakozwe ibikorwa byinshi bigamije kongera umusaruro w’amafi, umusaruro wagiye uzamuka buri mwaka ku buryo bukurikira: muri 2000 habonetse toni 6996, muri 2001 habonetse toni 7 308, muri 2002 habonetse toni 7 600, muri 2003 habonetse toni 7 600, muri 2004 habonetse toni 8 126, muri 2005 habonetse toni 8 089, muri 2006 habonetse toni 8 300, muri 2007 habonetse toni 8 900, muri 2008 habonetse toni 11 682, muri 2009 habonetse toni 10835
Imbonerahamwe igaragaza uko umusaruro w’amafi wagiye wiyongera 2000-2009:
Harwanyijwe isuri ku misozi yegereye ibiyaga, hashyizweho abarinzi b’ibiyaga na za komite zo kubungabunga uburobyi zigizwe n’abarobyi ubwabo, hatanzwe amahugurwa menshi n’ingendoshuri ku bakora umurimo w’uburobyi n’ubworozi bwo mu mazi bigamije kubongerera ubushobozi kugirango bashobore kuzamura umusaruro uturuka kuri uwo murimo.
Hakozwe inyigo yo gutunganya no gucunga neza ibiyaga 17 by’imbere mu gihugu. Inyigo yakozwe yagaragaje ko uburobyi bwonyine budashobora guhaza abaturarwanda ku mafi uko byagenda kose, akaba ariyo mpamvu u Rwanda rugomba gushyira ingufu nyinshi mu bworozi bw’amafi mu byuzi, mu bidendezi no mu bigobe by’ibiyaga mu buryo bushoboka bwose hakoreshejwe imbuto y’amafi nziza itanga umusaruro mwinshi kandi vuba. Ni muri urwo rwego hashyizweho ishami rya gatatu ry’Umushinga PAIGELAC rizakorera mu Ntara y’Amajyepfo n’iy’Iburengerazuba, rikazateza imbere by’umwihariko ubworozi bw’amafi mu byuzi no mu bidendezi muri izo ntara zombi.
Hakurikijwe iyo nyigo, haguzwe imbuto y’amafi ya Oreochromis niloticus (Tilapia nilotica) imu gihugu cya Uganda, ikaba yarakuwe mu kiyaga cya Albert.


text:
Waba ukora mu kigo gishinzwe ibijyanye no gufata neza abakiriya cyangwa se ukora mu kadukuru iyo mu mudugudu iwanyu. Iyo abakiriya binjiye bwa mbere mu iduka cyangwa mu biro, abantu bose batanga serivisi bakwiye kujya bereka abakiriya ishusho nziza ku ikubitiro igihe baje mu maduka cyangwa mu biro byabo.
Ikigomba guhita kigaragarira umukiriya wawe ni isuku mu iduka ryawe ndetse na we ukagaragara neza. Intebe, ameza n’ibindi byose biri mu iduka ryawe bigomba kuba bipanze neza mbese bigaragara ko ugira gahunda.
Waba wicara ku ntebe imbere y’ameza witegereza ibyo abakiriya bawe babona iyo bari imbere yawe? Abantu bose batanga serivisi bagomba gukora ku buryo bereka ubagana ishusho nziza kandi itari iy’igihe gito bakanubahiriza itegeko 4x20 risobanura neza uko ugomba guhita wereka umukiriya ishusho nziza ku ikubitiro.
INTAMBWE 20
Uwasobanura akamaro k’uburyo ugomba kugaragara bwakwira bugacya. Icyo umukiriya ahita abona acyinjira ni wowe. Abatanga serivisi rero bagomba kwambara neza bijyanye n’ibyo bacuruza. Kumva neza icyo imyenda y’akazi bisobanura. Si ukuvuga ko imyenda yose iri mu kabati kawe ishobora kuba umyambaro y’akazi. Ese waba uzi ko abantu bakora mu nzego za leta n’ibigo byigenga usanga biyambariye za sandali ndetse n’imyenda idashamaje?
Abantu benshi bibwira ko kwambara imyenda yoroheje ku wa gatanu ko ari akanya ko kwambara uko wishakiye nkugiye ku isoko cyangwa mu kabyiniro. Abantu batanga serivisi bagomba kuba basa neza mbese bambaye gisirimu kabone n’iyo byaba ari ku wa gatanu.
KUGIRA MU MASO HARESHYA NA 20 CM
Ni ngombwa rwose gutunganya mu maso, ugahumura neza, ugatunganya imisatsi mbese ukaba waberewe. Ubwo mperutse kujya aho bagurishiriza interineti mu mujyi, uhakora yasaga neza ariko afite impumuro imeze nabi.
Abantu batanga serivisi bagomba kwiyitaho bagahora basharamye. Bagomba kwihatira kwambara ibintu bitajagaraye, bagahora basa neza kandi bahumura neza. Ni ngombwa ko bitera twa dewodora dore ko bituma n’aho bari hagumana impumuro nziza. Niba urangije gufungura ugomba gukora ibishoboka byose kugira ngo udahumeka umwuka unukira abakiriya bikaba byatuma baguhunga bakigendera.
AMAGAMBO 20 YA MBERE
Gufata neza abakiriya bihera ku buryo muvugana. Iyo usekeye umukiriya igihe umusuhuza biba bivuga ngo: “nshimishijwe no kuba waje hano.” Mu mahugurwa nagiyemo twakunze kujya impaka twibaza hagati y’ushaka n’utanga serivisi ni nde ugomba gusuhuza undi bwa mbere. Iyo usuhuje umukiriya neza ahita afatwa kandi akumva aguwe neza n’uburyo umwakiriye. Akajwi kameze neza kagaragaza ko uri umuntu ushoboye.
Amagambo tugiye kubabwira yerekana nta shiti ko buri muntu akwiye kuyakoresha, amwe muri yo ni nka : ‘Nabafasha iki?’, ‘murakoze’, mwirirweho cg mugire umunsi mwiza.’
IBIKORWA MU MASEGONDA 20 YA MBERE.
Igihe cyose umukiriya aje ugomba kumwakira neza useka. Iyo usetse ubikuye ku mutima
bikurura buri wese kabone n’iyo yaba afite umutima ukomeye. Ni cyo kimenyetso cya mbere kigaragaza ko wishimiye kwakira umukiriya wawe. Ku bantu bahura n’abakiriya benshi ku munsi, ibuka ko buri mukiriya agomba kwakirwa neza. Jya wita ku mukiriya wese mu buryo bujyanye n’umurimo ukora haba saa mbiri za mugitondo cyangwa saa kumi zo ku mugoroba. Ujye witondera umuntu wese uje bwa mbere mu iduka cyangwa mu biro byawe.
This email address is being protected from spambots. You need JavaScript enabled to view it.


text:
Niyigena Nkindi Fiston ni umusore w’imyaka 22, ni umusore w’umuhanzi mushya muri Gospel.
Indirimbo ebyiri yashyize ahagaragara ni Umufasha na Ndamushima.
Niyigena avuga ko kuririmba abikomora ku babyeyi be bamutoje gusenga no gukunda Imana akiri muto.
Uyu muhanzi yiteguye gusohora album ye ya mbere mu minsi mike kuko afite indirimbo yiyandikiye zirenga 20 akaba agishakisha ubushobozi bwo kuzitunganya muri studio.
Yavukiye ku musozi wa Kendajuru, mu murenge wa Giheke mu karere ka Nyamasheke, ahahoze hitwa Cyangugu.
Yavutse ari uwa 7 mu muryango w’ab’Adventistes b’umunsi wa karindwi asengera mu itorero rya Bubanga, aho yakuze aririmba muri chorale z’abana.
Aho yize amashuri yisumbuye mu rwunge rw’amashuli rwa Nyamasheke, yayoboraga Chorale y’abanyeshuli.
Ubu yiga muri kaminuza nkuru y’u Rwanda... soma ibindi


text:
Abagore bava mu Murenge uhana imbibi n’ibirunga twaganiriye batubwiye ko iyo babyaye abahungu usanga ari byishimo bikomeye mu rugo. Ikigeretseho, abagabo babo barabahemba cyane bitandukanye n’uko baba babyaye abakobwa. Umwe agira ati: “Iyo umuntu yabyaye umuhungu umugabo arushaho kumukunda kubera ko umwana w’umuhungu n’umukobwa ntabwo ari kimwe.” Undi mugore ufite umwana mu ntoki arimo kumwonsa […]
Gisagara: Imirimo myinshi idahabwa agaciro umugore ahoramo wenyine ituma atiteza imbere
Mu bibuza umugore wo mu cyaro gutera imbere harimo imirimo itandukanye idahabwa agaciro, ituma akora nabi ubuhinzi bwe bwagombye ku muteza imbere nk’uko bamwe mu bagore bo mu karere ka Gisagara babitangaza. Nk’uko ubushakashatsi bwakozwe n’umuryango action aid bubigaragaza, umugore wo mu cyaro akora amasaha 16 ku munsi, ibyo akenshi bikanamubuza gukora uko bikwiye […]
Rusizi: Abagore barasabwa gukomeza gufatanya n’abandi kubaka igihugu
Abagore bo mu karere ka Rusizi barasabwa kurushaho kongera ingufu mubikorwa byo guharanira ubusugire bw’igihugu ntibabiharire abagabo gusa. Ibi babisabwe n’intumwa za rubanda : Senateur Fatou HARERIMANA na Depite MPORANYI Theobald mu nama nyunguranabitekerezo bagiranye n’abagore bahagarariye abandi tariki ya 07/08/2014. Ngo nubwo mu myaka 20 u Rwanda rumaze rwibohoye abagore bo mu Rwanda bahagaze […]
Re-marriage isn’t the solution to poverty
In rural Karama sector, Nyagatare district it was long thought that re-marrying was a solution to get out of poverty, but widows in this sector have changed their attitude not to re-marry out of desperation.. GenerosaNyirakamana a resident of Karama sector believes that widows can overcome the storms of life without looking at re-marriage as […]
Gatsibo: Abapfakazi bihangiye imishinga mu rwego rwo kwihesha agaciro
Mu gihe hari abagore babura abo bashakanye bakihutira gushaka abandi bagabo, bamwe mu bapfakazi bo mu murenge wa Gitoki mu karere ka Gatsibo, babakangurira guhanga imishinga yabateza imbere kuko ari byo byabahesha agaciro kandi bikabatungira imiryango baba basigaranye. Mukamana Maria wo mu kagali ka kinteko mu murenge wa Gitoki, amaze imyaka 9 ari umupfakazi, avuga […]
Kayonza: Abagore bakorera mu matsinda biyemeje kugana ibigo by’imari bagahabwa inguzanyo
Abagore bakorera mu matsinda aterwa inkunga n’umuryango Women for Women mu karere ka Kayonza biyemeje gukorana n’ibigo by’imari nyuma yo gusobanurirwa amahirwe umugore afite yo guhabwa inguzanyo yamufasha kwiteza imbere. Ni icyemezo bamwe bafashe tariki 06/08/2014 nyuma yo gusurwa n’abayobozi mu nzego zitandukanye barimo aba minisiteri y’uburinganire n’iterambere ry’umuryango, ikigo cy’igihugu gishinzwe guteza imbere amakoperative […]
Kuba mu ishyirahamwe byamuvanye mu bwigunge bimufasha kwiteza imbere.
Nikuze Marguerite, umubyeyi utuye mu murenge wa Bushoki akagari ka Gasiza, akaba afite abana batatu yabyaye nta mugabo agira, Mu buzima bwe ngo yabagaho mu bwigunge no kutagira icyo akora, kubera ko nta wamugeragaho ngo abashe kumwereka ibyiza byo gukora ,bityo ngo agahorana ubukene n’ubwigunge byaterwaga n’ubujiji no kuba ari wenyine. Gusa ariko ngo kuva […]
Huye: Haracyariho abagore bitinya, nyamara bashoboye
Mu nama abadepite bo mu ihuriro ry’Abanyarwandakazi bari mu nteko ishinga amategeko bagiranye n’abahagarariye abagore mu Karere ka Huye kuri uyu wa 5/8/2014, hagaragajwe ko n’ubwo hari abagore basigaye baratinyutse ubu bakaba bari mu myanya y’ubuyobozi, hakiriho abakitinya. Kimwe mu bigaragaza ko abagore bo mu karere ka Huye basigaye baratinyutse, ni uko ngo na bo […]
Gupfakara si ukubura amaboko, kuko kuboha uduseke birantunze – Nyirakamana
Mu gihe hari abagore babura abo bashakanye bakihutira gushaka abandi bagabo, bamwe mu bapfakazi bo mu murenge wa Karama barakangurira abagifite iyo myumvire gushaka imishinga yabateza imbere kuko aribyo byabahesha agaciro kandi bikabatungira imuryango baba basigaranye. Nyirakamana Generose wo mu kagali ka Kabuga umurenge wa Karama. Amaze imyaka 9 ari umupfakazi, Avuga ko akimara kubura […]
Ngoma: Abagore bavuga ko bagifite imbogamizi mu kubona inguzanyo kuri banki kubera kubura ingwate
Bamwe mu bagore bo mu karere ka Ngoma bavuga ko nubwo bafite ubushake bwo gukora bakiteza imbere binyuze mu mishinga yunguka, bagifite imbogamizi ikomeye yo kutagira ingwate ngo babone igishoro mu mabanki. Basaba ko ikigega cyari cyabashyiriweho ngo cyibishingire mu kubona ingwate BDF cyabageraho maze nabo bakiteza imbere mu mishinga yabo bafite yunguka. […]


text:
Tuesday 26 january
2
26
/01
/Jan
04:48
Muri macye rero iyi nkuru nyikuye ku rundi rubuga rwa internet ,
ndavuga nti reka nyizanire ba bacuti banjye dusangiye urubuga " iwacu1.com " .
ni imwe muri nyinshi z'akababaro abaturage bo mu Rwanda bahura nako kagendanye no kwicishwa inzara n'ibindi bibi byinshi.
Ntabatindiye rero wa mugani w'Indamutsa nimwihere amaso :
Inkuru yashyizwe kuli internet na Pierre Misago.
Muraho banyarwanda bavandimwe, mbera na mbere mbanje kubifuriza umwaka mushya muhire wa 2010.
Muri make rero ejo ku cyumweru
kuwa 3/1/2010 mu makuru yanyuze kuri radio Rwanda saa moya z'umugoroba; mu gice cy amakuru cyitwa IBIVUGWA IWACU; umunyamakurukazi witwa Kanyumba Beyata uhagarariye ORINFOR mu turere twa Karongi na
Rutsiro, mu nkuru ye ijyanye n'ivugurura ry'ubuhinzi ry'ahitwa Manihira muri Rutsiro yatangiye agira ati: Iyo abaturage baho hantu bumvise ko hari umunyamakuru ugeze muri ako karare baza biruka
kugirango bamugezeho akababaro kabo batewe n'inzara bafite kubera ibyiswe ivugurura ry'ubuhinzi muli ako Karere. Mu bumvikanye muri icyo kiganiro harimo umubyeyi witwa Musabyimana Madelena wagize
ati turashonje rwose kubera ko imilima yacu badutegetse kuyigurisha ati ahantu hari ubutaka bwiza twahingaga ibirayi ubu bahateye icyayi, ati barazaga bakaduha amafranga y'intica ntikize ingana
n'ibihumbi 600 kw' isambu ingana na hegitari kandi irimo inzu, ati kandi ntibigeze batwereka ahandi dutura none ayo mafranga twarayamaze twirirwa bamwe tubungera dusabiriza. Yagize ati kandi aho
bamwe basigaranye hatatewe icyayi babujije abaturage kuhatera ibijumba kandi byari bimwe mu biribwa biramira abaturage muli ako karere. Ngo no kubashakaga guhinga muli iyi minsi barababujije ngo
babategekako bose bazatangira guhingira rimwe mu kwezi kwa kabiri kandi bagahinga ibiribwa abayobozi bazabahitiramo. Ikindi yavuze ni uko ngo babategetse gutema intoki ngo bababeshya ko zirwaye
indwara ya kirabiranya, ngo ahubwo ari ukugirango insina zicibwe muli ako karere. Ngo uwatindaga gutema urutoki rwe ngo bamucaga amfranga 5000.
Umunyamakuru yarangije abaza umuyobozi w'akarere ka Rutsiro ngo agire icyo avuga kuli ibyo bibazo yagize ati: Twafashe amasambu y'abaturage tuyaha abahinga icyayi, amasambu y'abaturage yagurwaga
hagati ya 600.000 na 1.000.000 bitewe n'uko isambu ingana. ati ibyo twabikoze duteganya ko abaturage bazajya bakora muli icyo cyayi bagahembwa amafranga 600 (1.05 mu madolari) ku munsi akaba aribyo
bibatunga.
Mu byukuri rero ibyo ntibyagenze gutyo kuko abaturage bashonje, kandi babuze kivugira mu gihe bafite abiyita intumwa zabo kandi bakabihemberwa.
Ngayo nguko mukomeze mugire umwaka mwiza bavandimwe; uwashobora kugira icyo akora kugirango akababaro k'abaturage kagabanyuke yaba akoreye Imana.
By KANYARWANDA
-
Posted in: politics
-
0


text:
Nyuma y’umunsi umwe Samputu Jean Paul yamereye Gaby Kamanzi ko azamuha miliyoni imwe y’amafaranga y’u Rwanda ku bw’ubutumwa bwamamaza Imana bukubiye muri album yamuritse ku Cyumweru, kuri uyu wa kabiri ni bwo yamushyikirije sheki y’ayo mafaranga.
Ubwo umuhanzi Gaby Kamanzi yamurikaga album ye ku Cyumweru tariki ya 31 Werurwe, ni bwo yemerewe n’umuhanzi Samputu Jean Paul wari witabiriye uyu muhango, miliyoni imwe y’amafaranga y’u Rwanda.
Mu kiganiro IGIHE twagiranye na Samputu ubwo yari aje gushyikiriza Gaby sheki yari isinyeho aya mafaranga, yatangaje ko ikiruta ibindi atari aya mafaranga, ahubwo ko ari ukumugira inama kuko atabikoze yaba atatiye inshingano ye nk’umuhanzi ukuze.
Samputu usanzwe ari umuvugabutumwa wamamaza Imana, akabwiriza ku mahoro, urukundo no kubabarira hirya no hino ku Isi, yagize ati “Gaby si we nahaye miliyoni n’ubwo imufasha mu byo azakora. Nayihaye ivugabutumwa akora, ku bw’uwo ahimbaza, uwo arimo kwigisha mu ndirimbo ze, uwigishwa, n’uwo ataka. Iriya ni CD y’isumba byose, Imana rurema. Ubwo se CD ya Rurema wayishyura angahe? ayo natanze ni make cyane.”
Akomeza ati “Imana ntabwo yampaye kugira ngo nicarane ubutunzi ntasangira n’ibindi biremwa, iyo ni yo myumvire yanjye. Gaby namubwiye ko akwiriye gushima uwo yamamaje, kuko ari we njye Samputu nahaye, kandi ko ari we nakoreye.”
Mu kiganiro na Gaby, yadutangarije ko iyi miliyoni yayishimiye, ati “Samputu ndamushimiye cyane hari byinshi twaganiriye, yananyijeje ko iyo nkunga atari yo gusa ahubwo ko agiye no gukomerezaho kumfasha no mu miririmbire hirya no hino ku Isi, bityo mbashe no kugera ku rwego rwiza muri muzika yo guhimbaza Imana.”
Samputu Jean Paul amaze guhabwa ibikombe umunani yavanye mu mahanga, birimo igikomeye cyane ku rwego rw’Isi cyitwa International Song Writing Competition cyatumye atumirwa kuririmba mu bihugu bitandukanye.
Reba amwe mu mafoto yo mu gitaramo cya Gaby Kamanzi ashyira hanze album.


text:
Nyuma y’aho mu madini nayo hari abayoboke yayo bagize uruhare muri jenoside yakorewe Abatutsi, mu gihe cyo kwibuka Jenoside, amadini agenda agira uruhare mu kwibuka no gufasha imfubyi.
Mu kurushaho gusobanukirwa n’ibyabaye muri Jenoside yakorewe abatutsi muri Mata 1994, urubyiruko rw’itorero “ Eglise Vivante”rwasuye urwibutso rwa Jenoside rwa Ntarama mu Karere ka Bugesera, rusura n’umwe mu mfubyi zarokotse Jenoside kuwa 12 Mata 2013.
Bamaze gutambagizwa ibice bigize urwo rwibutso, Clarisse Uwitonze uhagarariye urubyiruko muri iryo torero yatangaje ko gusura urwibutso byatumye barushaho kumenya ibyabaye, bagaharanira ku , nk’urubyiruko rukijijwe. Yagize ati “Mu gihe cya jenoside (mu madini) twaretse kamere iratuyobora. Tugomba gukomera mu kwizera tugakomerera ku ijambo ry’Imana kugira ngo ibyabaye ntibizongere kuba ukundi”.
Usibye itorero “ Eglise Vivante”, no mu itorero ry’Abadiventisiti b’umunsi wa karindwi ku rusengero rwaryo ruri i Remera ku wa Gatandatu tariki ya 13 Mata 2013, ryahuje abayoboke baryo babaha inyigisho kuri jenoside n’ingaruka zayo, banaha banahumuriza abagizweho ingaruka.
Pasiteri Byiringiro Esron, muyobozi w’itorero ry’Abadivantisiti b’umunsi wa karindwi mu Rwanda, asanga aya matorero n’amadini akwiye gukora uko ashoboye akavana mu bayoboke bayo ibitekerezo bibi bagiye babiba muri bayoboke mbere ya Jenoside yakorewe Abatutsi.


text:
Ubwo hari hamenyerewe ko ku munsi w’intwari, kuri Sitade Amahoro i Remera, ku wa 1 Gashyantare hatangwa imidari n’amashimwe ku bakoze ibikorwa bikomeye, uyu mwaka si ko bizagenda.
Mu kiganiro mbwirwaruhame cyatambutse kuri radiyo na televiziyo by’igihugu, hatangajwe ko uwo munsi uzizihirizwa ku rwego rw’Imirenge n’Imidugudu, kuko nta gikorwa ku rwego rw’igihugu cyo gutanga amashimwe cyangwa imidari gihari.
Umunyamabanga Mukuru w’Urwego rw’Igihugu rushinzwe Intwari z’Igihugu, Kamali Karegesa, yagize ati “Nta mashimwe cyangwa imidari iteganyijwe gutangwa igihe cyo kwibuka intwari ku wa 01 Gashyantare”.
Akomeza avuga ko imihango yo kwibuka intwari bizegerezwa abaturage bibere mu midugudu n’imirenge, aho kuba kuri sitade hatangwa impeta n’imidari, kuko abari baramaze gukorerwaho ubushakashatsi ko babikwiye babihawe.
Kamali avuga ko hamaze iminsi hatangwa ibiganiro hirya no hino mu bitangazamakuru, amashuri n’ahandi kugira ngo Abanyarwanda bumve agaciro k’intwari, kandi nabo baharanire ubutwari.
Minisitiri w’Umuco na Siporo, Protais Mitali, avuga kwizihiza umunsi w’intwari biri mu rwego rwo guha agaciro ibyo zakoze, kandi bikaba byaha n’urugero abandi.
Mitali avuga kandi ko ari ngombwa ko hakorwa ubushakashatsi bwimbitse ku banyarwanda bakomeza kugaragaza ubutwari, ku buryo buri wese uhaye agaciro guharanira ubutwari u Rwanda rwatemba amata n’ubuki.
Dr.Iyamuremye Augustin, Umukuru w’urwego rw’intwari, avuga ko buri munsi mu Banyarwanda hashobora kuboneka intwari, bitewe n’ibikorwa bye, bikemezwa n’ubushakashatsi.
Ibyiciro by’intwari byibukwa ni Imanzi, Imena n’Ingenzi, birimo Intwari Maj. Gen. Fred Gisa Rwigema, Uwiringiyimana Agatha, Umwami Mutara wa III Rudahigwa, Michel Rwagasana n’ingabo itazwi, Niyitegeka Félicité, n’abana biciwe i Nyange.
Insanganyamatsiko y’uyu mwaka iragira iti “ Ubutwari ni ishingiro ry’agaciro n’iterambere”.